Birokratija i apsurdni zakoni guše svako, pa i društveno odgovorno poslovanje - Društveno odgovorno poslovanje – Ernst Bode, Messer Tehnogas - Nedeljnik Vreme\nDruštveno odgovorno poslovanje – Ernst Bode, Messer Tehnogas\nBirokratija i apsurdni zakoni guše svako, pa i društveno odgovorno poslovanje\n"Postoji veoma snažna potreba jačanja saradnje nauke i privrede, čija važna komponenta treba da bude i podizanje nivoa svesti o značaju kontrole uticaja na životnu sredinu, kao i da vodeće firme treba da pomažu obrazovanje kao deo društveno odgovornog poslovanja"\nŠta za jednu kompaniju znači društveno odgovorno poslovanje (corporate social responsibility – CSR)? Da li je izvodljivo da se od samih početaka pažnja pridaje i CSR-u, ili je neophodno da najpre kompanija "stasa" i poraste? O društveno odgovornom poslovanju za "Vreme" govori Ernst Bode, generalni direktor kompanije Messer Tehnogas.\nfoto: đorđe popović\nERNST BODE: Odgovorno ponašanje je sastavni deo naše Izjave o misiji još od nastanka Messer grupe i uvek je primenjivano u praksi u odnosu sa zaposlenima, poslovnim partnerima, društvenoj sferi, kao i u odnosu prema životnoj sredini. Postavili smo sebi relevantne ciljeve i ocenjujemo naše ponašanje u njihovom ostvarivanju.\nKako se pod terminom društveno odgovornog poslovanja ne podrazumeva samo filantropija, nego i učestvovanje u kreiranju bolje poslovne klime, edukovanje za deficitarna zanimanja, poboljšanje uslova na radu u cilju bolje zaštite na radu, i slično, Messer je pokrenuo svoju kampanju Safety for Life na nivou cele korporacije kako bi maksimalno podigao svest o važnosti zaštite na radu, o važnosti poštovanja propisa u cilju zaštite svakog zaposlenog i njihovih porodica. Takođe je koncipiran proces upravljanja koji se odnosi na društvena pitanja i pitanja životne sredine. Izveštavamo o progresu svake godine. Mi sve vreme nastojimo da radimo bolje, ne samo po pitanju naših aktivnosti u vezi sa održivošću i odgovornošću, nego i po pitanju izveštavanja o korporativnoj odgovornostii.\n"VREME": Ranijih godina, Messer Tehnogas je posvećivao pažnju obrazovnim, zdravstvenim i sportskim temama kada je reč o CSR–u. Ove godine, kao i kod većine kompanija, fokus je bio na majskim poplavama. Kakvu pomoć je Messer Tehnogas dao područjima stradalim od poplava?\nKompanija Messer Tehnogas je od samog početka uvođenja vanredne situacije u Srbiji, već prvog vikenda, prateći obaveštenja kriznih štabova o potrebama u različitim delovima zemlje, uspela da doveze šleper flaširane vode iz Bugarske i uputi ga za Šabac, kao i iz Makedonije za Smederevsku Palanku. U saradnji sa domaćim proizvođačima, voda je dostavljana i Paraćinu i Svilajncu u više navrata, a pelene za bebe i mleko u prahu Centralnoj apoteci Kliničkog centra Srbije. Kompanija je takođe donirala više boca helijuma i medicinskog kiseonika MUP-u i Centralnoj apoteci.\nZaposleni u Messer Tehnogasu su kao svoj doprinos u pomoći ugroženima dali 10 odsto od jednomesečne plate, dok je sama kompanija uplatila još pet miliona dinara, a sav novac je uplaćen na račun Vlade Republike Srbije.\nNakon apela Messer Tehnogasa Messerovim kompanijama u Evropi za pomoć ugroženima iz poplavljenih područja, otvoren je namenski račun za njihove donacije. Odziv je bio trenutan i Messerove kompanije iz Makedonije, Albanije, Rumunije, Slovenije, Francuske, Hrvatske, Švajcarske su odmah poslale pomoć u novcu, konzerviranoj hrani, sredstvima za dezinfekciju, paročistačima, dok u drugim zemljama i dalje traju akcije prikupljanja. Na lokaciji Messera, u Krefeldu u Nemačkoj, zaposleni su pokrenuli akciju skupljanja pomoći i od građana ovog mesta. Novčane donacije zaposlenih su bile prosleđene Vladi Republike Srbije za dezinfekciju, saniranje i obnovu poplavljenih i porušenih kuća, kao i za podršku mnogim porodicama za njihov novi početak.\nMesser Group je takođe donirao značajna sredstva i za pomoć ugroženima u Bosni i Hercegovini. Osim donacija koje su realizovane preko Messer Tehnogasa, od strane Messerovih kompanija širom sveta upućeno je i dosta pomoći direktno na Crveni krst Srbije i Bosne i Hercegovine.\nUz pretpostavku da sledeće godine neće biti tako katastrofalnih nepogoda, imate li plan o društveno odgovornom poslovanju za 2015? Koje će oblasti biti u fokusu?\nMesser Tehnogas godinama podržava Mašinski fakultet u Beogradu u vidu donacija, stipendija i sponzorstava. U 2013. godini je na našu inicijativu otvoreno novo odeljenje za zavarivanje i zavarene konstrukcije. Naša kompanija je obezbedila značajne elemente opreme, a dodatno, studenti za svoj rad mogu da koriste našu radionicu za reparaturno zavarivanje i zaštitu metalnih površina – Castolab. Predstavnici kompanije su takođe uzeli učešće u programu obrazovanja držanjem predavanja i prezentacija. Studenti druge godine imaju priliku jednom godišnje da provedu neko vreme u Messerovoj firmi u Srbiji. Zbog ovog angažovanja smo odlikovani plaketom časti zbog doprinosa fakultetu i svakako ćemo nastaviti sa ovakvom praksom i naredne godine.\nTakođe imamo veoma uspešnu saradnju sa Fakultetom za fizičku hemiju u zajedničkim naučnorazvojnim, istraživačkim i stručnim projektima, organizovanju seminara i kurseva inovacije znanja, pružamo podršku studentima Hemijskog fakulteta, a u toku je zajednički projekt razvoja ugljovodoničnih gasnih smeša. Postoji veoma snažna potreba jačanja saradnje nauke i privrede, čija važna komponenta treba da bude i podizanje nivoa svesti o značaju kontrole uticaja na životnu sredinu, kao i da vodeće firme treba da pomažu obrazovanje kao deo društveno odgovornog poslovanja.\nOsim toga, zaštita životne sredine i efikasna upotreba energije bitni su ciljevi za Messer. Sa ciljem da održimo izvore i smanjimo troškove, upravljanje energijom je proces koji je u toku, sa našim stalnim fokusom na kontinuiranom poboljšanju energetske efikasnosti.\nDa bi se optimizovao ovaj proces u našoj kompaniji, mi takođe pokušavamo da osposobimo naše kupce da rade na održivi način koji je efektivan po pitanju troškova i očuvanja životne sredine.\nKako Messer Tehnogas bira oblasti u društvu kojima treba pomoći?\nMesser Tehnogas je 2008. godine, u saradnji sa Ministarstvom prosvete, pokrenuo osnivanje obrazovnog profila u srednjim mašinskim školama: mašinski tehničar za reparaturu u području rada mašinstvo i obrada metala, jer se pokazao deficit ovog kadra. U tu svrhu smo dali donaciju u vrednosti od 30.000 evra za opremanje srednjih mašinskih škola za kvalitetno izvođenje nastave, kao i za opremanje laboratorija za stručnu praksu. Svake godine u saradnji sa Zavodom za unapređivanje obrazovanja i vaspitanja Republike Srbije i Mašinskim fakultetom Univerziteta u Beogradu držimo stručne seminare i obuke širom Srbije za profesore ovih smerova. Slušamo predloge društvenih zajednica ili našeg poslovnog okruženja i reagujemo u skladu sa vremenom, mogućnostima i potrebama. Često inicijative dolaze i od samih zaposlenih zajedno sa konkretnim predlozima kako u tome učestvovati, kao što je to bio slučaj sa akcijama poput Bitka za bebe.\nU januaru ove godine u dnevnom listu "Blic" ubrojani ste među najuticajnijih 30 stranaca u Srbiji. Koliko status kompanije i ljudi koji je vode utiče na društveno odgovorno poslovanje? Koliko se uopšte u medijima daje na značaju ovoj vrsti poslovnih aktivnosti i koliko je CSR rasprostranjen među kompanijama u Srbiji?\nKao član raznih institucija, između ostalog i NALED-a, u čijem sam upravnom odboru, mogu reći da se zaista pridaje mnogo važnosti. NALED je organizacija čije su aktivnosti usmerene na aktivno učešće privrede u pravnim reformama kao i promociju investicija i podršku privredi. U nastojanju da Vladi Republike Srbije damo preporuke sa aspekta privrednika za otklanjanje administrativnih prepreka poslovanju, reformu propisa, ažurnost sprovođenja zakona i ostale postojeće probleme, napravljen je Regulatorni indeks Srbije, kojim su ocenjivana ministarstva za različite oblasti rada.\nTakođe, iako u Srbiji ima mnogo kompanija koje su zaista veoma aktivne u oblasti društvene odgovornosti, mislim da mediji ne daju dovoljno značaja vestima iz CSR-a, naprotiv, stiče se utisak da dobre vesti i inspirativni projekti nisu dovoljno zanimljivi da bi bili na naslovnoj strani nekih novina. Dešava se da neki projekat koji je važan za bolju privrednu klimu, za lakše poslovanje, za razvoj lokalne zajednice prođe sasvim neopaženo ili čak bez ijednog osvrta na njega u medijima, jer je naslovnu stranu dobila neka senzacionalno loša vest. Mislim da su takve pojave loše i da veoma unazađuju društvo, nauku, uništavaju kreativnost, perspektivu i dobre ideje za razvoj boljeg, efikasnijeg i društveno korisnijeg poslovanja.\nPo vašem mišljenju, da li država treba na neki način da se ponaša drugačije prema kompanijama sa izraženom društvenom odgovornošću, u odnosu na one kompanije koje ne posluju odgovorno (ali u skladu sa zakonom)?\nDržava bi, svakako, trebalo maksimalno da motiviše i podržava svaki oblik društveno-odgovornog poslovanja i da aktivnije uključi privredu i njene predstavnike u donošenje odluka koje doprinose razvoju društvene odgovornosti.\nIako se dosta radilo na usklađivanju podzakonskih akata sa zakonima i iako se situacija u određenim oblastima pomerila nabolje, ostalo je još mnogo toga da se uradi, da bi se omogućilo normalno, ali i društveno odgovorno poslovanje u Srbiji i da se vreme, koje se može utrošiti na stvaranje konkretnih i važnih rezultata, ne troši na zagušujuću birokratiju i nepotrebnu nervozu. Veoma je frustrirajuće kako, kada želite da se krećete napred i kada imate planove za razvoj, često osetite da vas usporavaju potpuno neobjašnjivo ponašanje, nepojmljivi zakoni ili apsurdni i anahroni propisi.\nSrbija ipak ima veliki potencijal za budući razvoj koji treba prepoznati i iskoristiti. Već je isuviše vremena utrošeno i dobro je da se po mom mišljenju konačno počelo ozbiljno i profesionalno sa radom. Srbija ima dobru i obrazovanu radnu snagu i potrebno je osloboditi pozitivnu energiju ljudi i stvoriti okruženje gde će i poslovanje i život ljudi uopšte postati lakši i bolji.\nIntervju – Srđan Popović, direktor marketinga Carlsberg Srbija\nLjudi biraju jednostavnost i kvalitet\nIntervju – Dr Boban Milojković, strateški menadžer Odeljenja za onkologiju, Pfizer Srbija\nU borbi protiv karcinoma svaki čovek je slučaj za sebe\nVreme uspeha! (decembar 2014.)


Naslovne strane za sredu, 30. maj 2018. godine – NovostiDana.rs\nNaslovne strane za sredu, 30. maj 2018. godine\nDnevne novine na naslovnim stranama pišu danas o izboru Siniše Malog za ministra finansija, ali i o drugim političkim, društvenim i ekonomskim temama.\nALO– „Panika u NATO“ o novom Putinovom oružju koje pogadja u metu sa čak 500 kilometara.\nBLIC– List piše da prvi čovek Sremskih Karlovaca „baca milione na kafane“. O ubistvu Dragoslava Miloradovića (44) „Tri motiva za ubistvo Bojovićevog saradnika.\nVEČERNJE NOVOSTI– „Sporazum sa Albancima uz saglasnost i volju naroda“, za list kaže predsednik države Aleksandar Vučić.\nDANAS– „Brnabić pokazala da je moral ministara nebitan“, o izboru Siniše Malog za ministra finansija. „Potomci će se teško izboriti sa ovom prostačkom bandom“, kazao je karikaturista Dušan Petričić na otvaranju oproštajne izložbe Grafičkog kolektiva.\nINFORMER– „Putin ima najjače oružje“ povodom testiranja raketnog sistema koji pogadja ciljeve na 500 kilometara.\nKURIR– „Učenica umrla u internatu“ o tragediji u Subotici, „Radikalka pretila NATO zbog Putina“, list navodi da je funkcionerka SRS Nataša Jovanović u Poljskoj poručila alijansi da se pazi jer bi ruski predsednik mogao da se naljuti.\nPOLITIKA– „U masovnoj grobnici petočlane srpske porodice“, o istrazi ratnog zločina u Djakovici. List piše da „Roman Abramovič postaje najbogatiji Izraelac“ i da su „Inspekcije ponovo u ‘Flaj flaj travelu'“.\nSRPSKI TELEGRAF– „Ovo je Djindjićeva smrtna presuda“ naslov za tekst o ekskluzivnim dokumentima o pretnjama koje je zapisivao ubijeni premijer Srbije Zoran Djindjić.


NBS: DA LI POVERENIK ZA INFORMACIJE OD JAVNOG ZNAČAJA I ZAŠTITU PODATAKA O LIČNOSTI PODRŽAVA BORBU PROTIV SPREČAVANJA PRANJA NOVCA? – Balkanekspresrb.rs\nNARODNA banka Srbije smatra da je pri određivanju rokova za sprovođenje mera prema bankama potrebno uzeti u obzir potrebu da se spreči upravo nezakonito postupanje i pri tome neće postavljati retoričko pitanje da li Poverenik za informacije od javnog značaja i zaštitu podataka o ličnosti podržava borbu protiv sprečavanja pranja novca, zato što je sigurno da ne postoji sumnja oko toga, kao što ne postoji ni sumnja da Narodna banka Srbije podržava isključivo zakonitu obradu podataka o ličnosti.\nNarodna banka Srbije ne podržava, već naprotiv insistira na zakonitom ponašanju banaka u bilo kojoj oblasti, pa i u obradi podataka o ličnosti i uvek će sarađivati sa drugim nadležnim institucijama i Poverenikom na zaštiti prava i interesa svih građana.\nNarodna banka Srbije, kao i u svom jučerašnjem saopštenju, ističe da joj je kao organu kome su prvenstveno data ovlašćenja za nadzor nad radom banaka i očuvanjem finansijske stabilnosti, od suštinske važnosti zakonitost poslovanja banaka, te u tom smislu, naravno, podržava nesmetan rad Poverenika i sve njegove mere koje su prema bankama izrečene u skladu sa Ustavom i zakonima. Bilo kakvo drugačije tumačenje stavova Narodne banke Srbije predstavljalo bi očiglednu grešku u zaključivanju i neistinito iznošenje informacija u javnosti.\nIstovremeno, ističemo da je uspostavljanje i očuvanje stabilnosti finansijskog sistema zemlje zakonom utvrđena obaveza i nadležnost Narodne banke Srbije, koja je njen prioritetni zadatak. Ostvarenju tog cilja su podređeni i podzakonski akti koje donosi NBS, a koji se odnose na pribavljanje i čuvanje određene dokumentacije koja treba da omogući adekvatno praćenje i upravljanje rizicima u brojnim aspektima bankarskog poslovanja, kao što su praćenje finansijskog položaja dužnika, praćenje sredstava obazbeđenja, praćenje identiteta klijenata za potrebe upravljanja rizikom od sprečavanja pranja novca i finansiranja terorizma i slično. Te podzakonske akte Narodna banka je bila dužna da donese, na osnovu Zakon o bankama, Zakona o platnom prometu, Zakona o deviznom poslovanju i dr, kako bi se osiguralo efikasno sprovođenje ovih propisa i zakonitost u poslovanju banaka.\nTakođe, Narodna banka Srbije ne smatra da je loše, neprimereno, necelishodno ili nezakonito da se državne institucije kojima su poverena regulatorna i/ili izvršna ovlašćenja međusobno konsultuju i razmene stavove u vezi s pitanjima koja su značajna za rad tih institucija, naročito onda kada je reč o tumačenju zakona ili propisa koji su u nadležnosti jedne od tih institucija. Narodna banka Srbije se više puta do sada obraćala Povereniku, kako u vezi s primenom Zakona o zaštiti podataka o ličnosti, tako i u vezi s primenom Zakona o slobodnom pristupu informacijama od javnog značaja, i ovom prilikom želi da zahvali na dosadašnjoj saradnji, koja je, prema našem mišljenju, bila uspešna i doprinela unapređenju prava građana u oblastima iz nadležnosti Narodne banke Srbije. Isto tako, predstavnici Narodne banke Srbije su spremni i stoje na raspolaganju za pružanje svih potrebnih objašnjenja u vezi s propisima iz svoje nadležnosti, naročito u vezi s zakonima i propisima kojima se uređuju bankarsko poslovanje i mere usmerene ka sprečavanju pranja novca.<


Izvor: NoviMagazin.rs, 20.Jul.2019, 18:18\nKolen je u izjavi Frans presu pročitao neka od pisama u kojima se pored velikog poštovanja prema pesniku navode i >> Pročitaj celu vest na sajtu NoviMagazin.rs << svakodnevne aktivnosti, čak i neprilike kroz koje ljudi prolaze.\n"Pronalazio sam pisma koja su me malo uplašila. Ljudi se poveravaju Rembou, govore mu o patnji i obraćaju mu se kao da je živ", rekao je grobar.\nRembo (1854-1891) bio je predstavnik pokreta dekadencije i imao je jak uticaj na savremenu književnost, muziku i umetnost. Autor je pesme "Pijani brod" i sve njegove pesme koje su ušle u antologiju francuske književnosti, napisane za vreme tinejdžerskog doba pesnika.\nIzvor: Radio 021, 20.Jul.2019\nFrancuski pesnik Artur Rembo, koji je preminuo pre 127 godina, i dalje dobija pisma koja mu ubacuju obožavaoci u požutelo poštansko sanduče na ulazu u groblje Šarlvil-Mezijer, gde je pesnik sahranjen...Grobar Bernar Kolen održava Remboov grob 37 godina, i kako je rekao najmanje tri pisma nedeljno...


Subvencionisani stambeni krediti u Banca Intesa po novim uslovima\nBanca Intesa počela je da odobrava stambene kredite sa subvencijom države na rok do 30 godina, uz minimalno učešće od 5 odsto.\nNakon što je Vlada Srbije preduzela mere u pravcu poboljšanja uslova stambenog kreditiranja građana Srbije, Banca Intesa počela je da odobrava stambene kredite sa subvencijom države na rok do 30 godina, uz minimalno učešće od 5 odsto.\nOd ukupnog učešća od 25%, država obezbeđuje 20% iz budžeta Republike Srbije, a 5% obezbeđuje sam korisnik. Preostalih 75% vrednosti nekretnine ili traženog iznosa kredita, finansira banka iz sopstvenih izvora uz redovnu kamatnu stopu po kreditu od 6M EURIBOR + 3,9% na godišnjem nivou. Kamata na iznos dela kredita koji je finansiran iz budžeta Republike Srbije iznosi 0,1% na godišnjem nivou, sa rokom otplate od 5 godina i grejs periodom do 25 godina. Kompozitna kamatna stopa koja je primenjiva na celokupan iznos kredita varira u zavisnosti od ročnosti. Tako, na primer za rok otplate od 20 godina kompozitna kamatna stopa iznosi 4,5%, a na rok od 30 godina 5 odsto.\nStambene kredite sa subvencijom države mogu da koriste građani Republike Srbije do 45 godina starosti, bez obzira na bračni status, koji nemaju adekvatno rešeno stambeno pitanje. To znači da i oni kojima treba veći stambeni prostor, mogu da svoj stan u vlasništvu prodaju i uz pomoć subvencionisanog stambenog kredita dođu do većeg stana.\nMaksimalni iznos kredita je 100.000 evra u dinarskoj protivvrednosti. Mesečna rata ne sme da prelazi 50 odsto redovnih mesečnih primanja korisnika kredita. Ukoliko želi da poveća sopstvenu kreditnu sposobnost, korisnik kredita može da uključi u otplatu još jedno lice, koje ne mora da bude član porodice. U tom slučaju mesečni anuitet ne sme da optereti više od 50% njihovih zajedničkih mesečnih neto primanja.\nZa obezbeđenje kredita neophodna je hipoteka prvog reda na nekretnini koja je predmet kupovine ili na nekoj drugoj nekretnini.


Država da pomogne kako berba ne bi bila štetovana\napel vinogradara iz malesije\n"Naši vinogradari su u panici, jer ogromne količine pristižu na berbu, a prodaje teško da će biti", navode iz Udruženja vinogradara Malesija\n4021 pregleda\t5 komentar(a)\nNevladina organizacija (NVO) Udruženje vinogradara Malesija zatražila je od drzave i lokalne samouprave pomoć, kako ovogodišnja berba, kako su kazali, ne bi bila štetovana, a proizvođači bili u minusu.\nIz Udruženja su kazali da su se u četvrtak pismeno obratili nadležnim državnim i lokalnim organima uprave, kako bi im predočili veoma složenu i kompleksnu situaciju za stavljanje na tržište vinskih sorti grozđa.\n“Činjenica da je usljed pandemije COVID-19 prodaja vina i rakije pala preko 90 odsto i naši vinogradari su u panici, jer ogromne količine pristižu na berbu, a prodaje teško da će biti. Kapaciteti prerađivača, odnosno vinarije, su prebukirane prošlogodišnjom berbom”, navodi se u saopštenju.\nZbog toga su, na vanrednoj sjednici Udruženja, uzgajivači vinove loze zahtijevali da se od države i lokalne samouprave zatraži pomoć, kako ovogodišnja berba ne bi propala.\n“Iskreno se nadamo da će nadležne državne i lokalne institucije shvatiti ozbiljnost situacije i blagovremeno reagovati, kako bi se spasilo što se spasiti može”, zaključuje se u saopštenju.\nvinogradarstvoMalesijaUdruženje vinogradara Malesija


Istraživanje ruskih naučnika: Virus na površinama živi od dva do šest časova | BL Portal\nGrupa ruskih naučnika, predvođena glavnim istraživačem ruskog Istraživačkog instituta “Gamaleja” Vladimirom Gusčinom, ustanovila je da virus SARS-KoV-2 prestaje da živi nakon dva do šest časova.\nOni su sproveli istraživanje o mogućnosti preživljavanja čestica virusa na raznim površinama, a rezultate su objavili na stranici “Bioreksvir”.\n“Naše istraživanje pokazuje da čestice virusa korona mogu da ostanu na mnogim materijalima i do nekoliko desetina časova. Međutim, prisustvo samog virusa ne znači da je određena površina opasna za ljude niti da može da bude izvor infekcije”, ističu naučnici.\nPosmatranjem se došlo do zaključka da održavanje virusa u životu zavisi od materijala i od vremena koji su tragovi virusne ribonukleinske kiseline (RNK) proveli izvan svoje ćelijske kulture.\nTags: istraživanje, korona virus\nSkupi tretmani “odlaze u prošlost”: Uklonite tamne fleke na koži prirodnim putem\n12. Aprila 2021. 10:42


Vesti online / Srpski informativni portal / Vujošević: Teška je situacija, ali tražimo rešenja!\nVujošević: Teška je situacija, ali tražimo rešenja!\nPlejmejker hitno potreban: Duško Vujošević\n"Protivnik je i suviše jak, a bio je i motivisan. Barselona je kaznila sve naše greške, na tome joj čestitam i moraćemo da vučemo prava rešenja da bismo izašli iz ove situacije. Nema velikog kukanja", rekao je Vujošević novinarima posle utakmice u Beogradu.\nPartizan je u hali Pionir izgubio od Barselone sa 82:64 u šestom kolu Grupe A Evrolige i sada ima skor od jedne pobede i pet poraza. Crno-beli su u prvom duelu dve ekipe u prvom kolu bili nadomak pobede, ali Vujošević je kazao da španski klub tada nije bio u pravoj formi, dok je Partizan bio kompletan.\n"Moramo da rekonstruišemo tim u sred sezone. Teška je i delikatna situacija, ali boljom igrom bi se lakše prevazišla. Uvek je bolje kada se igra bolje i poraz bi bio sa manjom razlikom, ako ništa drugo, da nismo pokazali slabost da vezujemo greške, biramo pogrešan šut kojim otvaramo kontranapade", kazao je on.\nVujošević je naveo da je posle povrede Lea Vestermana "neophodan" igrač na poziciji plejmejkera, ali da je najteže naći košarkaša koji igra na tom mestu.\n"Znali smo i u prošlosti da nađemo adekvatna rešenja i nećemo odustati od borbe. Najdeficitarniji smo na mestu plejmejkera. Čovek ne želi da mu se povredi bilo koji igrač, ali bi plej bio na poslednjem mestu. Povrede dovedu do veće potrošnje ostalih igrača na tim pozicijama", kazao je Vujošević.\nNa pitanje novinara kako je zadovoljan igrom Bogdana Bogdanovića na poziciji plejmejkera, Vujošević je odgovorio:\n"Koliko smo izgubili, 18 razlike? Nisam ni sa kim zadovoljan. Prvo sa sobom".\n"Stalno pričamo da treba veći broj igrača, a na ovaj broj se desila ta nesreća sa povredama, ali ne želimo sebi da pravimo veliki alibi. Rešenja moramo da nalazimo u situaciji kakva jeste", rekao je trener crno-belih.\nPartizan će u sledećem duelu gostovati Nanteru narednog četvrtka.


Priznanje Kosova na berlinskom meniju - Lični stavovi - Dnevni list Danas\nPočetna » Dijalog » Lični stavovi » Priznanje Kosova na berlinskom meniju\nMirjana R. Milenković06.05.2022. 14:00\nNemački kancelar Olaf Šolc krenuo je stopama svoje prethodnice Angele Merkel.\nU samo jednom danu, nediplomatskim rečnikom uspeo je da postroji Aleksandra Vučića i Aljbina Kurtija i da im poruči da je u njihovim rukama rešenje trenutno najvećeg problema na Balkanu – odnosa Srbije i Kosova.\nPoručeno im je da Evropi ne treba još jedan konflikt i da je vreme za nastavak zamrznutih pregovora Srbije i Kosova, čiji intenzitet je na najnižem nivou otkako je 2013. potpisan Briselski sporazum.\nDa razgovori iza zatvorenih vrata nisu bili nimalo laki svedoči i izjava predsednika Srbije Aleksandra Vučića, koji je na kraju posete Berlinu priznao da je pozicija Srbije teška i užasno komplikovana i po prvi put obelodanio da je situacija, izjavama predsednika Putina, dodatno iskomplikovana.\nRekao je Vučić i da strahuje od svega što sledi, a šta sledi Srbiji u narednom periodu teško je sada pretpostaviti.\nSledi verovatno postepeno uvođenje sankcija Rusiji, potkresivanje krila Miloradu Dodiku, kao najvećem destabilizatoru u Bosni i Hercegovini, ali intenzivnije rešenje problema Beograda i Prištine, bez podmetanja klipova.\nNakon sastanka u Berlinu postalo je jasno i da se pitanje statusa Kosova, a to znači i priznanja ne može više preskakati i zaobilaziti i da o tome treba da se razgovara.\nTaj uslov po prvi put potpuno otvoreno je izgovorio i predsednik nemačke vlade, koji je nakon razgovora sa kosovskim premijerom Kurtijem rekao kako zamišlja normalizaciju odnosa dve države i da tu svakako spada i priznanje.\nDoduše, umesto formulacije priznanje, Šolc je nakon razgovora sa Vučićem spomenuo „sveobuhvatni sporazum“.\nMeđutim, bez obzira na formulaciju, jasno je da je Vučić razumeo poruku, pa je uz razne ograde, spominjanje „gutanja knedli“, ipak rekao da će Srbija dati sve od sebe da dođe do sveobuhvatnog sporazuma.\nKurti je bio eksplicitniji navodeći da priznanje treba da usledi na početku.\nBiće, ipak, onako kako kaže Šolc, a on tvrdi da u rešavanje sukoba obe zemlje treba da idu korak po korak.\nSudeći po diplomatskoj ofanzivi nemačkog kancelara jasno je da Nemačka želi da oživi zablokirani dijalog između Beograda i Prištine, ali i da se nametne kao garant eventualnog političkog dogovora dve strane, koji podrazumeva dovršavanje kreiranja zajedničkog regionalnog tržišta.\nLična inicijativa Edija Rame, Zorana Zaeva i Aleksandra Vučića – Otvoreni Balkan, za Nemačku ostaje u drugom planu.\nCrvena tačkaKosovoLični stavmirjana r Milenkovic


Poljoprivredni sajam u znaku jubileja – Poslovno udruženje\nBlog Dešavanja Poljoprivredni sajam u znaku jubileja\nPoljoprivredni sajam u znaku jubilejaAutor: AminsDatum: 27. април 2018.\nOve godine u periodu od 15. do 21. maja biće održan 85. međunarodni poljoprivredni sajam u Novom Sadu. Domaćin sajma je tradicionalno Novosadski sajam koji obeležava 95. godina postojanja. Na predstojećem, najznačajnijem događaju u agrarnom svetu u Srbiji ali i visoko renominarnom u regionu i Poslovno udruženje uvoznika i izvoznika poljoprivredne mehanizacije obeležiće deceniju postojanja i to na najbolji način. Naime, na Sajmu će svih 20 članica, kompanija koje na domaćem tržišt distribuiraju poljoprivedne mašine i opremu posetiocima pokazati brojne modele mašina čija primena obezbeđuje postizanje vrhunskih rezultata u poljoprivrednoj proizvodnji.\nNovosadski sajam je godinama unazad mesto gde se predstavljaju nagrađeni eksponati na poslednje održanim sajmovima u Bolonji, Hanoveru, Parizu. Tu su i premijerna prikazivanja na tržištu Balkana kao i prezentacija unpređenih, redizajniranih modela. Modeli koji će biti prikazani, kako je na prvoj predsajamskoj konferenciji o predstojećoj izložbi poljoprivredne mehanizacije rekao generalni sekretar Poslovnog udruženja mr Đorđe Mišković, su odraz slogana poslednjeg sajma Agritechnica u Hanoveru “pametne tehnologije-nova mogućnost”.\n-Mislimo da se ovaj slogan primenjuje i kod nas što potvrđuje i činjenica da su IPARD fondovi zaživeli uz uvažavanje propisa o emisiji i kontroli izduvnih gasova. To ide u prilog i tome da je proces harmonizacije propisa u ovoj oblasti s Evropskom unijom u toku. Mi tu imamo važnu ulogu, da to prenesemo na naše tržište u onoj formi kako se primenjuje u Evropskoj uniji, rekao je Đorđe Mišković. Napomenuo je i da se na ovom Sajmu ne može zaobići pitanje finansiranja prilikom zanavljanja mehanizacije uz podsećanje da se u junu očekuje ovogodišnji drugi konkurs Fondacije “Prosperitati” kao i to da će poljoprivrednicima na raspolaganju biti i sredstva lokalnih samouprava, Zadružnog saveza, sredstva Pokrajinske vlade…Takođe i banke i lizing kuće će tokom Sajma biti veoma aktivne i ponuditi posebne uslove finansiranja.\nI ove godine najveći deo izložbenog prostora Poljoprivrednog sajma zauzeće poljopirvedna tehnika, a kao članice Udruženja prvi put će se predstaviti i FPM Agromehanika iz Boljevca i Stefan iz Arilja.\nOkrugli sto: Unapređenju nivoa bezbednosti učešća poljoprivredne mehanizacije u saobraćaju\nI ove godine, tradicionalno će u organizaciji Agencije za bezbednost saobraćaja, MUP-a, Centra za obuku policije iz Sremske Kamenice i Poslovnog udruženja uvoznika i izvozika poljoprivredne mehanizacije u četvrtak 17. maja u Kongresnom centru Novosadskog sajma biti održan okrugli sto “Unapređenje nivoa bezbednosti učešća poljoprivednih mašina u saobraćaju”.\nU poklon-igri dva traktora na dar\nZa posetioce ovogodišnjeg Poljoprivrednog sajma u Novom Sadu biće organizovana poklon-igra Novosadskog sajma u kojoj u odnosu na prethodnih nekoliko godina, na radost učesnika ima više nagrada. Naime, ove godine oni s najviše sreće postaće ponosni vlasnici traktora Belarus 622, zatim John Deere 5045 D i roto-freze proizvođača Hisarlar. Darodavac traktora Belarus 622 i roto-freze je novosadska kompanija Akropanonka, dok će povodom 100 godina proizvodnje prvog John Deere traktora kompanija Kite iz Novog Sada darovati 5045D.\nPrethodnoTraktor izgrađen po zahtevima korisnika\nSledećeAgropanonka 21. put na Poljoprivrednom sajmu u Novom Sadu


Ruski visoki zvaničnici u Beogradu: Ponosno sa građanima Srbije 9. maja - 08.05.2019, Sputnik Srbija\nRuski visoki zvaničnici u Beogradu: Ponosno sa građanima Srbije 9. maja\nMinistar za inovacije i tehloški razvoj Nenad Popović sastao se danas sa visokim zvaničniima Ruske Federacije, predsednikom Odbora za spoljnu politiku... 08.05.2019, Sputnik Srbija\n17:50 08.05.2019 (Osveženo: 21:40 08.05.2019)\n© Sputnik / Jelena VučićevićValerij Rjazanski, Nenad Popović i Konstantin Kosačov na konferenciji za medije u Vladi Srbije\nMinistar za inovacije i tehloški razvoj Nenad Popović sastao se danas sa visokim zvaničniima Ruske Federacije, predsednikom Odbora za spoljnu politiku Konstantinom Kosačovom i predsednikom Odbora za socijalnu politiku Saveta Federacije Valerijem Rjazanskom.\nPopović je nakon sastanka sa gostima iz Rusije izrazio zahvalnost zbog njihovog učešća na proslavi Dana pobede u Beogradu i Nišu.\nPosebno je istakao značaj poruke koja se šalje ovom posetom, jer se u Rusiji takođe obeležava Dan pobede, 9. maj, a kako je naglasio, gosti iz Rusije su želeli da za taj praznik budu u Srbiji.\nMinistar je podsetio na zajedničku prošlost Srbije i Rusije, zajedničko učešće vojnika u Prvom i Drugom svetskom ratu, kao i na velike gubitke koje su tada pretrpele obe zemlje.\n„Sutra će ponosno sa građanima Beograda i Srbije gosti iz Rusije, Kosačov i Rjazanski da šetaju noseći slike svojih dedova u ’Besmrtnom puku‘“, rekao je Popović.\nDodao je da je na sastanku sa gostima iz Rusije bilo reči o važnim pitanjima kada je reč o saradnji dve države na političkom i ekonomskom planu.\nGosti su preneli ministru Popoviću čvrstu podršku Rusije po pitanju Kosova i Mehohije.\n„Njihova pozicija je apsolutno jaka i ona se nikada neće menjati, Rusija štiti međunarodno pravo“, rekao je Popović.\nMinistar je podsetio na rezultate trgovinskog bilansa dve zemlje u proteklom periodu i naveo da ove godine očekuje dolazak još ruskih kompanija koje se bave IT tehnologijama, digitalizacijom i robotikom.\nNapomenuo je da saradnja sa „Rosatomom“ i „Roskosmosom“ ide u dobrom smeru.\n8 Maj 2019, 12:02\nKosačov je novinarima preneo da je 9. maj, kao i u Srbiji, veliki praznik i u Rusiji, gde će se u Moskvi održati vojna parada.\n„Ali mi smo se sa zahvalnošću odazvali pozivu naših srpskih prijatelja da dođemo u Beograd“, rekao je Kosačov.\nZahvalio se narodu i rukovodstvu Srbije na negovanju sećanja na pale ruske vojnike u Prvom i Drugom svetskom ratu.\nOn je rekao i da je delegacija Rusije došla u Srbiju da potvrdi nepromenjivost pozicije Moskve po pitanju Kosova i Metohije i istakao da su Srbi najbliži narod Rusima u Evropi, preneo je Tanjug.\nRjazanski je čestitao praznik svim učesnicima Drugog svetskog rata koji su se borili protiv fašizma i napomenuo da je važno sačuvati sećanje na rat i pale borce, kako se ratovi više nikada ne bi ponovili.


State Department za sada odbija odnose s Teheranom na visem nivou\nSjedinjene američke države su odbile iransku sugestiju da se razgovori o bezbjednosnoj situaciji u Iraku održe na višem nivou.\nGlasnogovornik State Departmenta, Sean McCormack je danas izjavio da razgovore na nivou ministara vanjskih poslova dvaju zemlja ne vidi u ovom trenutku. On je dodao da je diplomatski kanal u Iraku već uspostavljen preko ambasadora.\nIranski ministar vanjskih poslova Manouchehr Mottaki izjavio je prethodno je Iran spreman razmotriti mogućnost održavanja razgovora o sigurnosti u Iraku sa predstavnicima Sjedinjenih država na višem nivou.\nNajava ovakve mogućnosti uslijedila je nakon jučerašnjih razgovora ambasadora Sjedinjenih država i Irana u Iraku o poboljšanju sigurnosti. Tokom tog razgovora dvije strane su se saglasile da formiraju zajednički komitet koji bi pratio i usmjeravao napore na poboljšanju sigurnosti u Iraku, iako je došlo do žučne rasprave nakon što je američki ambasador Crocker iranskom ambasadoru rekao da se iranska podrška šiitkim militantima povećala od njihovog prethodnog sastanka u maju mjesecu.


Pendarovski ponavlja: Korekcija granica ni ne treba da bude na stolu u 21. veku - Novinar.rs\nKako prenosi makedonska novinska agencija MIA, Pendarovski je upitan da prokomentariše eventualnu korekciju granica u regionu rekao kako “mi ne smemo, zbog bezbednosti svih na, i zbog eventualnih problema koje tzv. stara Evropa može da ima, ni da razmišljamo o vraćanju ranih devedesetih, kada smo razgovarali o tim tzv. tvrđim bezbednosnim pitanjima poput teritorije, granica, razgraničenja”, naglasio je makedonski predsednik na konferenciji za novinare prilikom posete Sloveniji.\nPendarovski kaže da je lično ubeđen da granice “treba da ostanu kakve jesu”, te da bi svaka druga varijanta ponovnog pregovaranja i promena granica, kao i “ne daj, Bože razmena ljudi i teritorija, dovela do domino efekta”, pa bi, kako kaže, u tome sigurno nekoliko država iz regiona bile prve kolateralne štete.\nInače, Pendarovski je taj stav istakao još pre nekoliko nedelja, poručivši da je ideja o razmeni teritorija i korekciji granica između Beograda i Prištine “nezamisliva”, pozvavši da što pre prestane sa licitiranjem na tu temu.\nPendarovski je rekao da je to anahrona ideja koja ne pripada 21. veku i da je najstrašnije ukoliko neko zaista ozbiljno planira da pokrene jedan takav projekat, preneo je tada makedonski portal Plusinfo.\nNa to je reagovao i srpski ministar odbrane Aleksandar Vulin, koji je poručio predsedniku Severne Makedonije da to kako će Srbija rešiti svoj unutrašnji problem sa Prištinom nije tema za njega, kao i da “pošto ćuti o ‘velikoj Albaniji’, treba da ćuti i o Srbiji”.\nVučić sutra na inauguraciji Penderovskog u Skoplju\nVučić: “Mesto za razgovor je parlament”\nHaradinaj: Ni na stolu, ni iza naših leđa, granica više nikad neće biti dirnuta\nKolinda u SAD: Susret sa Tačijem ali ne i s Vučićem\nPosted in REGIONTagged #KOREKCIJA GRANICA #KOSOVO #KOSOVO I METOHIJA #SEVERNA MAKEDONIJA #STEVO PENDAROVSKI\nPenzioneru Bujoševiću produžen je ugovor o radu do isteka mandata\nuto jul 16 , 2019\nGeneralnom direktoru Radio-televizije Srbije (RTS) Draganu Bujoševiću produžen je ugovor o radu do isteka mandata, odlučeno je na sednici Upravnog odbora ove medijske kuće. Bujošević je inače 15. januara stekao […]


Eterično ulje iz BiH stiglo i na Novi Zeland, u Nikaragvu...\nU 2018. godini sektor ljekovitog bilja, eteričnih ulja, šumskih plodova i meda zabilježio je rast izvoza od osam posto, prvenstveno zahvaljujući povećanom izvozu šumskih gljiva, rečeno je na prezentaciji vanjskotrgovinske razmjene BiH za ove sektore koji je u saradnji sa USAID/Sweden FARMA II projektom održan u ponedjeljak u VTK BiH.\n- Pokrivenost uvoza izvozom iznosila je 235 posto, odnosno na jednu KM uvoza u ovom sektoru izvozimo 2,35 KM, istakao je Begović.\n- S ponosom možemo reći da je eterično ulje iz BiH stiglo i na daleki Novi Zeland, u Nikaragvu, Vijetnam, kazao je Bošković, dodajući da će VTK BiH u narednom periodu raditi da poveća vidljivost eteričnih ulja i na tržištima SAD-a i Kine.\n- Kada je u pitanju med u 2018. izvezli smo 9 tona, a uvezli 275 tona. Ono što je zanimljivo jeste da je izvozna cijena meda 18,5 KM dok smo kilogram uvoznog meda u prosjeku plaćali 7,4 KM. Najniža cijena uvoznog meda je iznosila svega 3,29 KM što dovodi u pitanju kvalitet tog meda, istakao je Begović.


KA1 DiscoverEU projekti inkluzije (KA155) – Erasmus+ Srbija\nKA1 DiscoverEU projekti inkluzije (KA155)\nKroz DiscoverEU projekte inkluzije, organizacije, institucije i neformalne grupe mladih iz Srbije mogu dobiti podršku za sprovođenje projekata koji osamnaestogodišnjacima sa smanjenim mogućnostima omogućavaju i olakšavaju učešće u DiscoverEU inicijativi. DiscoverEU inicijativa mladima od 18 godina pruža mogućnost odlaska na individualna ili grupna putovanja u Evropi vozom, ili, ukoliko je to opravdano, nekim drugim prevoznim sredstvom.\nOmoguće i olakšaju učešće mladih sa smanjenim mogućnostima u DiscoverEU;\nPrevaziđu prepreke za uključivanje mladih sa smanjenim mogućnostima u DiscoverEU i obezbede neophodnu podršku za njihovo aktivno učestvovanje u inicijativi;\nOdlaskom na putovanje u barem jednu drugu evropsku državu, mladi sa smanjenim mogućnostima dobijaju priliku da uče o evropskoj raznolikosti i kulturnoj baštini, otkriju mogućnosti za buduće obrazovanje, unaprede svoje veštine i kompetencije, podstaknu međusobno povezivanje i međukulturni dijalog i osveste značaj očuvanja životne sredine.\nDiscoverEU projekti inkluzije promovišu jednake prilike za sve i podstiču raznolikost, toleranciju i razumevanje među mladima. Stavljajući akcenat na korišćenje održivih vidova transporta, poput železnice, ovi projekti doprinose podizanju svesti o važnosti očuvanja životne sredine i promociji ekološki održivog i odgovornog ponašanja mladih.\nOrganizacija koja sprovodi projekat, u saradnji sa mladima koji odlaze na putovanja, planira i priprema putovanja i pruža pomoć i podršku učesnicima za vreme putovanja, kao i nakon zavšene mobilnosti. Ukoliko je to potrebno, mlade na putovanjima mogu pratiti i osobe u pratnji.\nIndividualna ili grupna putovanja osamnaestogodišnjaka sa smanjenim mogućnostima u trajanju od 1 do 30 dana. Moguće je organizovati više putovanja koja uključuju minimalno jednog a maksimalno 5 učesnika sa smanjenim mogućnostima i osobu/osobe u pratnji.\nPutni troškovi za učesnike putovanja;\nIndividualna podrška za učesnike putovanja;\nOrganizacioni troškovi u vezi sa sprovođenjem projektnih aktivnosti;\nNajmanje jedna organizacija ili neformalna grupa mladih iz država članica EU i trećih zemalja pridruženih programu (Norveška, Lihtenštajn, Island, Turska, Severna Makedonija i Srbija).\nOrganizacije, institucije i neformalne grupe mladih iz Srbije projektne prijave podnose Fondaciji Tempus.\nRok za aktuelni poziv dostupan je na našoj stranici “Kalendar poziva”.\nSredstva dostupna u konkursnom roku za 2022. godinu možete pronaći u aktulnoj Erazmus+ brošuri.


Dragovan o raskidu ugovora članova Krila Oluje: To nije ugroza nacionalne sigurnosti - Index.hr\nDragovan o raskidu ugovora članova Krila Oluje: To nije ugroza nacionalne sigurnosti\nPOTPREDSJEDNIK Odbora za nacionalnu sigurnost SDP-ov Igor Dragovan komentirao činjenicu da je šestorica pilota, članova akrobatske grupe Krila Oluje zatražilo raskid ugovora. "To nije ugroza nacionalne sigurnosti", smatra Dragovan.\n"Naravno da ljudi koji vrhunski obavljaju svoj posao, a u hrvatskim Oružanim snagama je izuzetno velik broj vrhunskih profesionalaca i ovo pokazuje da je ugled svjetske razine, ali činjenica pokazuje da je Hrvatska zemlja koja ne može platiti onako kako neki bogati sultanat može. Kako će to sve skupa završiti, ne znam, ali mislim da niti u jednom segmentu funkcioniranje Hrvatskog ratnog zrakoplovstva i Oružanih snaga RH nisu dovedeni u pitanje niti za milimetar", rekao je Dragovan.\nDragovan smatra kako u slučaju ove odluke nije samo presudilo pitanje plaća.\n"Ovo je pitanje na određeni način vjerojatno razmišljanja ljudi koji nakon završetka svoje profesionalne karijere traže negdje nastavak da rade u području u kojem su najbolji. Svima je žao zbog toga", dodaje Dragovan.\n#Igor Dragovan #krila oluje


RTCG - Radio Televizija Crne Gore - Nacionalni javni servis :: Društvo :: Pozivaju na rješavjanje sudbine nestalih u ratovima\nREKOM 30. 08. 2019. 12:00 >> 11:59 0\nPozivaju na rješavjanje sudbine nestalih u ratovima\nKoalicija REKOM pozvala je vlade post-jugoslovenskih država da pokrenu zajedničku inicijativu rješavanja sudbine nestalih 10.167 osoba u ratovima na području Hrvatske, Bosne i Hercegovine (BiH) i Kosova.\nIz Centra za građansko obrazovanje (CGO) su saopštili da je najmanje 1,3 hiljade osoba posljednji put viđeno u nekom od zatočeničkih objekata u BiH.\nKako su naveli, preduslov je da vladine komisije prestanu da istupaju kao glasnogovornici interesa partija na vlasti i da se prema žrtvama odnose jednako važno i u interesu porodica i javnosti da znaju sudbinu nestalih.\n„Činjenica da su u 2019. godini identifikovani posmrtni ostaci samo 85 osoba, i to 60 nestalih u ratu u BiH i 25 nestalih na području Hrvatske, ukazuje na savez u opstrukciji rješavanja teškog nasljeđa zajedničke prošlosti“, kazali su iz te nevladine organizacije.\nPrema njihovim riječima, zabrinjava praksa da se ne pokreću ekshumacije poznatih lokacija masovnih grobnica.\n„Ima ozbiljnih indicija da određene državne institucije, kao što su Ministarstvo odbrane Srbije, i komandanti ratnih formacija raspolažu podacima o većem broju lokacija masovnih grobnica, ali da se te informacije čuvaju u okviru „službenih tajni“ i privatnih arhiva“, kaže se u saopštenju.\nKako su istakli, REKOM upozorava da je pitanje nestalih u vezi sa ratom na Kosovu politizovano, da političari udruženja žrtava povećavaju broj nestalih iz etničke zajednice, da provladini mediji pojačavaju uvjerenje da su jedni žrtve a drugi „zločinci“, i da je potpuno izgubljena civilizacijska perspektiva problema nestalih osoba.\n„Prema podacima Fonda za humanitarno pravo (FHP) i FHP Kosovo, sudbina 1.669 osoba nestalih u vezu sa ratom na Kosovu je još uvek nepoznata“, kazali su iz te nevladine organizacije.\nOni su naveli, da uznemiravaju podaci da je među nestalim 264 žena, 287 do 25 godina, 466 osoba od 41 do 60 godina starosti, i 469 osoba koji su u vrijeme nestanka bili stariji od 60 godina.\nInsistirati na rješavanju problema u medijima\nNovinari ključni u demokratskim promjenama\nInstitucionalno riješiti pitanje stranih diploma\n23. 11. 2019. 0\nCGO objavio drugu publikaciju "Kaluđerski laz"


02/04/2020 - Ozonpress :: internet portal\n//2 aprila, 2020\nNa području Moravičkog okruga korona virus do sada je potvrđen kod 33 osobe, saznaje agencija MNA. Najviše obolelih zabeleženo je u Čačku 24, zatim u Gornjem Milanovcu pet, Lučanima troje, dok je COVID-19 potvrđen i kod jedne osobe iz Ivanjice. Većina obolelih su muškarci, a zbog...\nU poslednja 24 časa u Srbiji je registrovano još 111 osoba zaraženih od korona virusa, pa je sad ukupan broj porastao na 1.171. Nažalost, tri osobe su preminule, pa je tako ovaj opasni virus za protekle skoro četiri nedelje odneo ukupno 31 život u Srbiji. Od poslednjeg izveštaja,...\nOd subote u 13:00 do ponedeljka u 05:00 sati na snazi će biti zabrana kretanja građana, izjavio je večeras predsednik Srbije Aleksandar Vučić. Vučić je objasnio da će penzioneri, odnosno stariji od 65 godina i dalje moći da idu nedeljom u prodavnicu u periodu od 04:00 do 07:0...\nNakon odluke Vlade Srbije da sve srpske zastave u javnim institucijama spusti na pola koplja, Delegacija EU u Srbiji i ambasade država članica EU u Srbiji solidarno su na 24 sata spustile i svoje zastave na polovinu jarbola. Evropa tuguje za svim ljudima koji su izgubili život...\nOd trenutka kad je proglašena pandemija poruka stručnjaka je jasna – stariji ljudi su u većem riziku od oboljevanja od korona virusa. Tim povodom, Eurostat je analizirao starosnu strukturu populacije Starog kontinenta, stavljajući akcenat na Evropsku uniju, a u tabeli su se našli...\nU naseljenim mestima Lučani i Guča postavljene su cisterne sa dezinfekcionim sredstvom natrijum hipohloritom, a građani od danas mogu preuzeti do dva litra ove tečnosti po domaćinstvu. Cisterna u Lučanima je postavljena na zelenoj površini pored zgrade Opštinske uprave, a u Guči...\nPreduzeće “Milan Blagojević – Namenska” iz Lučana uplatilo je 10.000.000 dinara u fond za borbu protiv virusa COVID-19, saopšteno je danas iz te kompanije. Zbog širenja korona virusa, radnici tog preduzeća su od ponedeljka na kolektivnom godišnjem odmoru. Kako je ranij...\nNovinarka Nova.rs Ana Lalić je jutros puštena iz pritvora nakon što joj je određeno zadražavanje od 48 sati pod optužbama za širenje panike i izazivanja nereda. – Nisam ni trenutka zažalila zbog pisanja ovog teksta. Uverena sam da radimo pravu stvar, a to vidim i po...


NKPJ OBELEŽILA DAN SEĆANJA NA ŽRTVE HOLOKAUSTA\nDelegacija Nove komunističke partije Jugoslavije obeležila je juče Dan sećanja na žrtve Holokausta. Tom prilikom NKPJ je, zajedno sa udruženjem „Stara Bežanija“, izviđačkim Odredom „Panter – bežanijski ilegalci“, kao i Udruženjima boraca NOR-a, odala poštu 8000 žrtava sahranjenim u Belanovića rupi, Spomen groblju na Bežanijskoj Kosi.\nPoznato je da su nemački fašisti, uz saradnju sa ustašama i nedićevcima, krajem 1941. godine osnovali Jevrejski logor Zemun, koji se nalazio na Starom sajmištu. U ovom logoru je za samo 5 meseci pobijeno preko 6 hiljada Jevreja, čime je Srbija postala prva teritorija koja je u potpunosti „očišćena od Jevreja“. Nakon toga, a sve do jula 1944. godine, u ovom logoru, koji je u tom periodu nazvan „Prihvatni logor Zemun“ ubijeno je još 11 hiljada ljudi, mahom komunista i antifašista. Ono što je manje poznato je da je da su nemačke i ustaške vlasti, ne znajući na koji način da se otarase leševa, mnoge od njih pokopali upravo u Belanovića rupi. Ono što je još strašnije jeste da u istoj masovnoj grobnici počivaju i Srbi, Jevreji i Romi stradali od ustaškog noža u Jasenovcu, a čiji su leševi Savom doplivali do Beograda.\nGradske vlasti, kao i većina Beograđana, nisu svesni postojanja ove masovne grobnice. Groblje je neobeleženo, humke su zapuštene i ulegle, ne postoji čak ni tabla koja bi prolaznike i posetioce obavestila o značaju ove lokacije. 8000 žrtava leže bez imena, a jedino svedočanstvo o njihovom stradanju, pored sećanja i komemoracija antifašista, među kojima i članova naše Partije, predstavlja spomenik postavljen davne 1951. godine.\nSećanje na žrtve fašističkog terora i okupacije, kao i borba protiv narastajućeg fašizma u modernom vremenu, jedna je od najvažnijih dužnosti svake komunistkinje i komuniste. Mi smo se odlučili da se na ovaj dan setimo onih koje gradske vlasti već godinama namerno zaboravljaju, a to su upravo stradalnici čije kosti leže u Belanovića rupi. Posbeno je skandalozno što buržoaske vlasti najavljuju izgradnju groblja za kućne ljubimce na samo kilometar i po od Belanovića rupe, pokazujući time da su im psi i mačke važniji od ljudi – žrtava Holokausta. Mi im poručujemo da nećemo dozvoliti da, uprkos njihovim namerama, zamre sećanje na ove žrtve, kao i na samu antifašističku borbu.\nTags: NOB revolucionarne-tradicije revolucionarnetradicije\nPrevious: NKPJ I SKOJ NA SKUPŠTINI DRUŠTVA SRPSKO-KUBANSKOG PRIJATELJSTVA\nNext: PRVOMAJSKI PROGLAS NKPJ i SKOJ-a\nPODRŠKA PRAVEDNOJ BORBI RADNIKA FIJATA\nNKPJ I SKOJ OBELEŽILI PRAZNIK RADA U BEOGRADU\nNKPJ I SKOJ NA SKUPŠTINI DRUŠTVA SRPSKO-KUBANSKOG PRIJATELJSTVA\n77 GODINA OD PROBOJA SREMSKOG FRONTA


Sisi protiv vojnih napada na Iran i Hezbolah - 09.11.2017, Sputnik Srbija\nPredsednik Egipta Abdel Fatah el Sisi izjavio je da je protiv ideje da se izvedu vojni napadi na Iran ili libanski šiitski pokret Hezbolah, jer je već dosta... 09.11.2017, Sputnik Srbija\nvesti, svet, iran, egipat, saudijska arabija, abdel fatah el sisi, hezbolah\nPredsednik Egipta Abdel Fatah el Sisi izjavio je da je protiv ideje da se izvedu vojni napadi na Iran ili libanski šiitski pokret Hezbolah, jer je već dosta problema na Bliskom istoku.\n7 Novembar 2017, 22:57\nEgipatski predsednik je rekao da je protiv rata, ne navodeći ko bi mogao da bude umešan u taj sukob, preneo je Rojters.\nSisi je rekao da Iran mora da prestane da se meša u regionalna pitanja, rekavši da ne želi rat i da krize mogu da budu rešene dijalogom, ali da bezbednost zalivskih zemalja ne sme da bude ugrožena, preneo je AP.\n„Ja sam protiv rata, možemo da rešimo krize dijalogom“, rekao je Sisi.\n„Zalivska bezbednost je crvena linija i drugi moraju da prestanu da se mešaju u naše poslove i rade na eskalaciji tenzija“, rekao je Sisi.\nIran je juče odbacio optužbe saudijskog princa prestolonaslednika Muhameda bin Salamana koji tvrdi da je pokrenuo „direktnu vojnu agresiju“ nakon što su protivvazdušne odbrane Saudijske Arabije presrele i uništile balističku raketu koju su na Rijad ispalile jedinice Huta koje kontrolišu velike delove susednog Jemena.\nSaudijski prestolonaslednik, princ Muhamed bin Salaman, izjavio je prethodno da je to što Iran snabdeva raketama jemensku miliciju akt „direktne vojne agresije“, koji bi mogao da bude i „akt rata“, izvestili su državni mediji te zemlje.\nAgencija podseća da je Iran odbacio kao „neodgovorne i provokativne“ optužbe Saudijske Arabije da je ta država kriva za napad balističkom raketom koja je ispaljena iz Jemena na Rijad.\n11:20„Ruski Srbin“ najavljuje spektakl: „Da punog srca otpevam himnu Srbije!“


PESKOV: Rusija je spremna na pregovore o predaji Ukrajine - Naša Borba\nPESKOV: Rusija je spremna na pregovore o predaji Ukrajine\nMoskva je spremna na pregovore o predaji Ukrajine, saopštio je večeras portparol ruskog predsednika Dmitri Peskov.\nKako je naveo, predsednik Vladmir Putin je spreman na pregovore s predsednikom Ukrajine Vladimirom Zelenskim, pri čemu bi fokus bio na „garancijama neutralnog statusa” i „obećanju da na teritoriji Ukrajine neće biti oružja”, prenele su agencije, prenosi Tanjug.\nTo su uslovi, rekao je Peskov, koji bi omogućili postizanje „demilitarizacije i denacifikacije Ukrajine”, te bi eliminisali ono što Rusija trenutno smatra „pretnjom bezbednosti ruskoj državi i narodu”.\n„Predsednik je formulisao svoju viziju onoga što bismo očekivali od Ukrajine kako bi gorući problemi bili rešeni. To je neutralni status i odbijanje postavljanja i korišćenja oružanih sistema”, rekao je Peskov.\nPrethodni tekstDOHA: Cena gasa je „u božjim rukama”\nSledeći tekstŠirom sveta demonstracije protiv ruskog napada na Ukrajinu


M. D. - 23.04.2017 - Foto: Beta\nBivša državna sekretarka i bivši predsednički kandidat Hilari Klinton iznenadila je sve na filmskom festivalu Trajbeka, kada se iznenada pojavila na jednoj od tribina na kojoj se razgovaralo o kaznama za krijumčarenje slonovače, što je bila tema jednog od filmova na festivalu.\nTema tribine bio je osmominutni dokumentarni film oskarovke Ketrin Bigelou „Zaštitnici: Šetnja u cipelama rendžera“ koji govori o rendžerima u Nacionalnim parkovima, koji pokušavaju da sačuvaju slonove u Nacionalnom parku Garamba u Kongu, prenosi AP.\nKlintonova je na tribini govorila o svom radu da spasi slonove od krivolovaca, koji ubijaju te životinje zbog slonovače, kao i o porodičnoj fondaciji koja se bavi time.\n„Moramo da razbijemo to tržište“, rekla je Klintonova i dodala da je, dok je bila državni sekretar, najpre bila fokusirana na ono što zove „strašan pokolj slonova“.\n„Jasno je svima da to nije samo užasna kriza kada se radi o populaciji slonova. To je trgovina, krijumčarenje, koje finansira dosta loših ljudi“, rekla je Klinton i istakla da je Kina najveće tržište za ilegalnu prodaju slonovače, dok su SAD drugo najveće tržište.\n„Kina će biti ključni igrač u suzbijanju ilegalne trgovine, kao i mi“, rekla je Klinton.\nOna je kazala rediteljki Ketrin Bigelou da je njen film „toliko kritičan jer je portal u koji ljudi mogu da zavire i razmisle o tome šta mogu da učine po tom pitanju“.\n„A mnogo toga može da se učini – da se zaustavi ubijanje, krijumčarenje, a deo toga je i zaštita rendžera koji se bore sa nekim od najsurovijih ubica“, rekla je Klinton.\nKako se navodi, pojavljivanje Klintonove na Trajbeka festivalu je samo jedno u nizu koje je imala u poslednje vreme, poput pojavljivanja na predstavama na Brodveju, tribinama i drugim javnim manifestacijama.\nfilmski festivalHilari KlintonTrajbeka


Zavod za zdravstvenu zaštitu radnika Niš - Transport i životna sredina\nTransport i životna sredina\nU Nišu održan Pripremni konsultativni sastanak na temu TRANSPORT i ŽIVOTNA SREDINA za učesnike iz južne i istočne Srbije. Organizatori skupa: Projektni konzorcijum u okviru SECTOR II programa Regionalnog centra za zaštitu životne sredine za centralno istočnu Evropu (REC) i Oblasna razvojna agencija "Jug".\nIspred Regionalnog Centra za promociju zdravlja na radnom mestu u okviru Zavoda za zdravstvenu zaštitu radnika u Nišu, sastanku je prisustvovala Prof dr Mirjana Aranđelović.\nRealizacija različitih ekoloških programa usmerenih ka stvaranju mreže zdravih gradova u našoj zemlji nije moguća bez aktivnog učešća i konkretnog doprinosa svih lokalnih zajednica. To sigurno podrazumeva sagledavanje specifičnosti i razlike svakog lokaliteta ponaosob, naročito kada je u pitanju razmatranje problema transporta i učinak istog na zagađenje urbanih sredina ali i šireg životnog prostora. U tom smislu odvijala se i debata u Nišu organizovana za predstavnike gradova jugoistočne Srbije.\nProf dr Mirjana Aranđelović je na ovom skupu zastupala stav da životnu sredinu nije moguće sagledavati bez radne sredine jer je ona njen sastavni deo. Kada je reč konkretno o transportu, Regionalni cetntar za promociju zdravlja u Nišu može da ima značajno mesto u podizanju ekološke svesti svih aktera u toj oblasti. U tom smislu istaknute su prednosti koje bi imali, svakim danom sve aktuelniji, ekološki programi i projekti koje preduzima država, ukoliko bi prepoznala takvu kompeticiju kod struke medicine rada i uključila je u planiranju i realizaciji istih.


U saobraćajnoj nezgodi jedno lice smrtno stradalo - UPSMedia U saobraćajnoj nezgodi jedno lice smrtno stradalo – UPSMedia\njanuar 29, 2021 urednik\nPolicijskoj stanici Zvornik, 29.01.2021. godine oko 02,45 časova, prijavljeno je da se na magistralnom putu Zvornik – Tuzla, u mjestu Đile, grad Zvornik, dogodila se saobraćajna nezgoda slijetanjem sa kolovoza putničkog automobila marke „Renault”, kojim je upravljao D.K. iz Zvornika, koji je usljed zadobijenih povreda preminuo.\nUviđaj na mjestu saobraćajne nezgode izvršili su policijski službenici Policijske stanice za bezbjednost saobraćaja Zvornik. O svemu je obaviješten dežurni tužilac Okružnog javnog tužilaštva u Bijeljini.\n← Servisne informacije za Bratunac i Srebrenicu za 29. januar\nObjavljena preliminarna rang-lista stipendista prvog, drugog i trećeg ciklusa studija u Republici Srpskoj →\njun 20, 2021, 9:43 am


Piše: Mladen Vasić, direktor Službe za odnose sa javnošću i marketing AIK banke\nU dinamičnom okruženju dirigovanom intenzivnim tehničko-tehnološkim rešenjima, sa jedne strane, i ambicioznim poslovnim ciljevima, sa druge strane, otvara se veliki prostor stvaranju uspešnih inovacija i smelih poslovnih odluka. Inovacije koje kompanije implementiraju i koje su u službi opšteg zadovoljstva klijenata tržište brzo prepoznaje i ovakav pristup ima veoma pozitivan uticaj na odnos prema samom brendu. Ovo je, zapravo, i filozofija koja leži u osnovi građenja jake tržišne prepoznatljivosti brenda AIK banka. Ako za brend kažemo da je uspešan kada klijentovo iskustvo odgovara datom obećanju, tada, svakako, možemo reći da je AIK banka brend koji ubrzano pomera granice očekivanja.\nUpravo vođeni ovakvim pristupom ka inovacijama, prva smo banka u Srbiji koja je uspela da tehnički omogući uslugu podizanja gotovine prilikom plaćanja platnim karticama na prodajnim mestima u maloprodaji. Zajedno sa partnerima na ovom projektu ‒ Mastercardom i NIS Gazprom Neftom, uspeli smo da za kratko vreme omogućimo ovu povoljnost klijentima u čitavoj maloprodajnoj mreži od preko 300 benzinskih stanica širom Srbije. Ovim rešenjem AIK banka stavlja u prvi plan savremene potrebe svojih klijenata, nudeći im mogućnost da do svog novca dođu na siguran, brz i efikasan način, bez odlaska do poslovnice ili traženja najbližeg bankomata.\nU Beogradu smo, sa partnerima na ovom projektu, omogućili beskontaktno plaćanje platnim karticama u vozilima javnog gradskog prevoza, a uskoro će se ovo rešenje implementirati u još nekim gradovima Srbije. AIK eWallet je jedno od prvih rešenja na našem tržištu beskontaktnog plaćanja mobilnim telefonom na mestima prodaje. Ovo su samo neki od brojnih projekata u kojima smo trenutno lideri na našem tržištu, a intenzivno radimo na pripremi novih inovativnih rešenja.\nRazvoj tehnologija kompanijama je doneo daleko edukovanije i zahtevnije klijente, pa je digitalizacija postala imperativ. Digitalno bankarstvo predstavlja proces u kome se stalno razvijaju tehnologije i unapređuju poslovni modeli, a ponuda je usmerena na unapređenje servisa ka klijentima. U svakom trenutku klijentima je mogućnost pregleda čitavog tržišta praktično na dlanu, što značajno doprinosi transparentnosti tržišta, povećanju konkurentnosti, ali i podizanju opšteg nivoa kvaliteta ponude proizvoda i usluga.\nTradicionalni model organizacije i bankarstva se menja, a potencijali novih tehnoloških rešenja dovode i do novih ponuda na globalnom tržištu, kao što su Google Pay, Apple Pay, Samsung Pay i sl. U klasičnom bankarstvu, procenat keš kredita i drugih proizvoda koji se plasiraju putem digitalnih kanala u značajnom je porastu. Sve ove promene navele su banke da u planovima za naredne godine poslovanja kao prioritet zacrtaju uvođenje ili unapređenje digitalne transformacije. Ako kažemo da na digitalnu transformaciju utiču tri činioca: brzina, inovativnost i fleksibilnost organizacije, jedna od naših prednosti svakako je i to što upravo ove karakteristike odlikuju način našeg poslovanja.\nAIK banka ne pomera samo granice u svetu inovacija. Ono što u punom svetlu oslikava našu poslovnu filozofiju jeste da smo postali prva domaća banka koja je uspešno zakoračila na tržište Evropske unije akvizicijom Gorenjske banke u Sloveniji. U kratkom vremenskom periodu, za nekoliko godina, AIK banka je uspela da od lokalnog brenda prevaziđe nacionalne okvire i postane prva domaća banka koja u svojim ključnim strateškim ciljevima ima širenje poslovanja na regionalnom nivou. Što je još važnije, ti ciljevi se već uspešno ostvaruju.\nIstovremenim građenjem imidža na modelu regionalnog širenja poslovanja, držanjem jasnog fokusa na pravovremenom otkrivanju potreba klijenata, uz kontinuirano uvođenje inovativnih finansijskih usluga i proizvoda u najrazličitijim segmentima poslovanja ‒ AIK banka intenzivno nastavlja da gradi imidž prepoznatljive i pouzdane bankarske institucije u ovom delu Evrope.\nAIK banka/marketing/mladen vasić


ZEMAN: Smarda nije kvalifikovan da bude ministar kulture! | Happy BSC portal\nZEMAN: Smarda nije kvalifikovan da bude ministar kulture!\nČeški predsednik Miloš Zeman odbacio je danas predlog Socijaldemokratske stranke za novog ministra kulture.\nU Zemanoviom kabinetu naveli su da je nominovani Mihal Smarda nekvalifikovan za ministra kulture.\nSocijaaldemokratska stranka, inače koalicioni partner u vladi, uložila je prigovor na tu odluku navodeći da Zeman nema ustavno pravo da odbaci njihov predlog i zapretila da će zbog ovog spora izaći iz koalicije.


Dačić: Mi smo aktivan igrač, odgovoran i kredibilan partner - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Dačić: Mi smo aktivan igrač, odgovoran i kredibilan partner\nDačić: Mi smo aktivan igrač, odgovoran i kredibilan partner\n05.oktobar 2018. Izvor:Tanjug\nNeki su očekivali da će se stvari u dijalogu Beograda i Prištine odvijati tako da Srbija prizna jednostrani akt Prištine, a to Srbija neće uraditi, izjavio je danas šef diplomatije Ivica Dačić i dodao da do kraja godine očekuje da još neke zemlje povuku jednostrano proglašenu nezavisnost Kosova.\n"Mi smo sada aktivan igrač, a ne neko o kome se odlučuje čak i bez našeg znanja i protiv naše volje. Srbija je postala odgovoran i kredibilan partner. Ako oni ne žele kompromis, nema problema, ali moraju da znaju da Srbija neće priznati Kosovo", rekao je Dačić gostujući u dnevniku RTS-a.\nDačić je istakao da do kraja godine očekuje da još neke zemlje povuku jednostrano proglašenu nezavisnost Kosova.\nŠef diplomatije navodi da neke zapadne zemlje ne kažu da su protiv formiranja kosovske vojske.\n"Postoji konfuzija šta je stav nekih zapadnih zemalja. One ne kažu da su protiv nego kako će se formitati kosovska vojska, preko zakona ili ustava. Naša pozicija ostaje nepromenjena, a za Srbiju ne može da bude iznenađenja kada je reč o stavu odredenih zapadnih krugova. Jedine oružane snage koje mogu da budu na Kosmetu su Kfor i to je naš stav koji nećemo menjati", porucuje Dačić.\nOn je naglasio da sa promenjenim pristupom američke administracije prema pitanju dijaloga Beograda i Prištine, nema potrebe da "neko sa strane" daje sugestije.\n"Nova američka administracija promenila je pristup i otvorila vrata da može da se dođe do nekakvog kompromisa. Oni su za to da postignemo dogovor, a ako su to već rekli, šta ima neko da se javlja sa strane i daje određene sugestije", rekao je Dačić.\nOn je upozorio da je jedna od mogućnosti da Albanci zauzmu sever Kosova.\n"Postoje dva rizika - da oni po hrvatskom scenariju uz namigivanje međunarodne zajednice izvrše vojno zauzimanje Severa, a drugo je pitanje otvaranje i zatvaranje perspektive za građane", objasnio je on.\nPovodom izbora koji će biti održani u BiH, istakao je da se čeka reakcija međunarodne zajednice pošto je hrvatski premijer Andrej Plenković bio u Mostaru i podržao Dragana Čovića.\n"Kako on može da se meša, a mi ne? Mi imamo svoje nacionalne i državne interese, a interes za Republiku Srpsku je da se ona očuva i da se očuvaju mir i stabilnost u regionu", rekao je Dačić.\nDodao je i da su informacije koje dolaze iz Ševeningena, da se hitno oslobađaju ćelije.\n"Jedan sprat ima 12 ćelija, a potrebne su im ili zbog Ruande ili zbog Kosova. Da li će (tamo) biti Tači i svi ostali, ne verujem. To je dokaz da ih drže u igri, da su im marionete koje će slušati", zaključio je on.


Montenomaks - Otvoren Distributivno-logistički centar i Carinska ispostava u Danilovgradu\nOtvoren Distributivno-logistički centar i Carinska ispostava u Danilovgradu\nKompanija Montenomaks C&L je, kao krunu dugogodišnje težnje da klijentima pruži mogućnost povjeravanja kompletne brige o robi, otvorila tehnološki najmodernije opremljen distibutivno-logistički centar u Crnoj Gori.Time je Crna Gora dobila najsavremeniji distributivno-logistički centar, izgrađen i opremljen u skladu sa svjetskim trendovima.\nDistributivno-logistički centar se prostire na površini od 12.000m2, sa skladišnim prostorom od 3.000m2, opremljenim savremenim visokoregalnim paletnim sistemom (PAL RACK) kapaciteta 3.000 paletnih mesta, kao i blok lagerom namjenjenim nepaletizovanoj robi. Osam utovarno-istovarnih rampi i podiznih stolova , uz podršku najnovijeg WMS (warehouse management system) softvera, omogućavaju brz i efikasan prijem i otpremu robe. Sve operacije mogu se obaviti preko desktop računara ili RF (radio frequency) terminala.Ovo softversko rješenje pruža mogućnost potpune integracije u informacioni sistem klijenta, čime su zadovoljeni njegovi najkompleksniji zahtjevi u praćenju robe – kao što su serija, datum isteka, datum proizvodnje i slično.\nU okviru Distributivno-logističkog centra, a u saradnji sa Opštinom Danilovgrad i Upravom Carina Crne Gore, sa radom je počela i prva Carinska Ispostava u Danilovgradu.\nOtvaranjem Distributivno-logističkog centra i carnske ispostave Danilovgrad omogućeno je upravljanje poslovima transporta, carinskog zastupanja, skladištenja i distribucije sa jednog mjesta, što u mnogome doprinosi efikasnosti prilikom pružanja usluga, skraćuje se vrijeme potrebno za tranzit i carinjenje robe, a samim tim i za distribuciju do krajnjeg korisnika.


Milan Antonijević za B92 o istraživanju Otvorenog parlamenta (20.11.2012.)\nBeograd -- Poslanici nemaju dovoljan uticaj na sadržaj zakona za koje glasaju, a koji se u najvećoj meri pripremaju u Vladi, navodi se u istraživanju Otvorenog parlamenta.\nIstraživanje je pokazalo i da vlada često ima slabe stručne i analitičke kapacitete za izradu zakona, pa se oslanja na mreže stručnjaka.\n"U Srbiji se 90 odsto zakona piše u vladi, što je slično kao u nekim razvijenim zemljama", rekao je predstavnik Grupe za razvojnu inicijativu - SeConS Danilo Vuković.\nOn je na konferenciji za novinare istakao da je kroz razgovore s poslanicima informisan da većina poslanika iz zakonskih predloga čita samo ono što poznaju ili ih interesuje.\n"Dobijemo po 45 centimetara materijala. Svi poslanici dobijaju sve. Pročitaš ono što poznaješ i interesuje te", rekao je jedan poslanik u svom iskazu za istraživanje "Kako narodni poslanici donose zakone? Analiza zakonodavne aktivnosti u Narodnoj skupštini Republike Srbije".\nVuković je naveo i da veći značaj imaju neformalni kanali komunikacije, a da se javne rasprave i drugi mehanizmi konsultacija za donošenje zakona koriste formalno.\nOn je naveo i da je istraživanjem ustanovljeno da su tokom 2009. i 2011. godine poslanici samo u tri slučaja glasali drugačije od svoje stranke i to poslanici Srpske radikalne stranke, Liberalno-demokratske stranke i Socijalističke partije Srbije.\nDirektor Komiteta pravnika za ljudska prava - YUCOM, Milan Antonijević je naveo i da treba povećati broj zaposlenih u stručnim službama parlamenta i dodatno ih obučavati za rad.\nIstraživanje je sprovedeno ove godine i pokazalo je da se 37 odsto zakona u Skupštini Srbije donosi po hitnom postupku, kao i da je u prethodnom skupštinskom sazivu poslanicima na raspolaganju bilo pola radnog dana za raspravu i glasanje o svakom pojedinačnom zakonu.\nU prethodnom sazivu doneto je 807 zakona, 217 drugih akata i 22.251 amandman. Inicijativu Otvoreni parlament, koja prati rad poslanika, pored SeConSa i YUCOM-a, čine i Centar za istraživanje CRTA, Nacionalna koalicija za decentralizaciju i Zaječarska inicijativa.


ПОЛ КРЕЈГ РОБЕРТС: Земље које не желе да банкротирају, морају да се клоне Запада!\nPOL KREJG ROBERTS: Zemlje koje ne žele da bankrotiraju, moraju da se klone Zapada!\nOdnos poverilaca prema Grčkoj krizi svedoči upozorava da svi koji sebi žele dobro treba da se uzdržavaju od bilo kakvih finansijskih veza sa zapadnim zemljama – ocenio je Pol Krejg Roberts.\nPoznati američki politikolog smatra da je upravo Grčka prodemonstrirala Rusiji, Kini i Iranu zašto treba da se klone finansijskih odnosa sa Zapadom.\n„Vašingtonu se naprosto – napisao je Roberts – više ne može verovati. SAD teže i ekonomskoj i političkoj dominaciji nad svim drugim zemljama i koriste zapadni fianansijski sistem za zamrzavanje aktiva drugih zemalja protiv kojih se uvode i sankcije radi njihove konfiskacije”.\nPrema njegovim rečima, države koje imaju aktive na Zapadu, a žele da vode nezavisnu politiku – ne treba da računaju da će SAD poštovati njihovu svojinu:\n„Vašington ili zamrzava tuđe aktive ili ih krade ili, kao u slučaju sa Francuskom, nameće kazne u milijardama dolara da bi neku zemlju naterao da poštuje politiku SAD”.\n„Ni jedna država koja ima aktive unutar zapadnog sistema, ne može sebi dozvoliti politička raznoglasja sa Vašingtonom” – upozorava Roberts.\nVašington je uložio veliki novac da bi mogao da Ukrajinu koristi protiv Rusije „u skladu sa doktrinom Vulfovica”. A ta doktrina – podseća Roberts – nalaže da SAD onemoguće uzdizanje svake zemlje koja to pokuša „jer Amerika kao jedina supersila ne može dozvoliti da bilo ko organičava njenu moć i delovanje”.\nGospodine Roberts,tu su vam se vec hrvati(kromanjonci)prehebali,oni su u gofnima do iznad usiju,ali jos uvek veruju kako ce ih ona krivousta fronfulja spasiti,hoce,hoce al'kad kokosima izniknu zubi,heeeeheeeeeheeeeeeeeeeeeeeeeeeeeeeee...


Kingsman: The Golden Circle – Trejler\nTajni agenti u luksuznim odelima se ponovo vraćaju...\nKingsman je film koji je zadivio publiku širom sveta. Iako niko nije očekivao da ovaj film bude toliko dobar, Kingsman je doneo nove momente, akciju i humor u sada pomalo dosadne filmove o tajnim agentima.\nPriča još uvek prati mladog Egzija, koji je postao novi Kingsman agent. Pošto je u pitanju prva najava za nastavak, još uvek ne znamo šta će se u njemu dešavati, ali trejler nam je ipak dao nekoliko skrivenih detalja.\nPovratak Egzjevog mentora, Harija, takođe je prikazan što je mlao čudno s obzirom da se ovakvi detalji ne otkrivaju u trejlerima, ali pretpostavljamo da će priča imati zanimljiv zaplet.\nOvaj film će se premijerno prikazati 22. semptebra 2017. godine, a do tada možete uživati u ovom zanimljivom trejleru.


Dnevne novine poskupljuju u BiH prvi put nakon 25 godina\nDnevni listovi Dnevni avaz i Oslobođenje najavili su da će od nove godine podići cijenu dnevnim listovima sa 1,0 KM na 1,5 KM.\n– Naša industrija već odavno je u recesiji, no pandemija nas je dovela u preozbiljne probleme sa nabavkom roto papira čije su cijene u enormnom porastu. Poskupljenje struje, rast cijena nafte, lančane reakcije na tržištu primorale su nas na najnepopularniju mjeru: naše izdavačke kuće koje su od Daytona istrajavale na dosadašnjoj cijeni novina sada su prinuđene dnevnu štampu od 3. januara poskupiti na 1,5 KM, navela su dva vodeća dnevna lista u zajedničkom saopćenju za javnost.\nDva lista nadaju se da će čitoaci imati razumijevanje za ovaj njihov potez koji su bili primorani povući “da bi opstali i nastavili redovno izvještavati”.\nOsim ova dva lista i banjalučke Nezavisne novine planiraju podići maloprodajnu cijenu na 1,5 KM.


Kladovo: Centralna proslava Dana evropske baštine u Kladovu | TV Istok\nDate: 30 septembra, 2018\nUstanova Biblioteka „Centar za kulturu“ Kladovo, pod pokroviteljstvom Ministarstva kulture i informisanja Republike Srbije, bila je domaćin centralne proslave Dana evropske baštine u Srbiji. Posetioci su imali priliku da kroz stručna predavanja i foto-dokumentacionu izložbu o industrijskom i prirodnom nasleđu saznaju nešto više o različitostima koje postoje u ovom delu Đerdapa.\nMinistarstvo kulture i informisanja već šesnaesti put pod svojim pokroviteljstvom organizuje manifestaciju “Dani evropske baštine” u Srbiji. “Već 20 godina Evropske države u svojim programima obeležavaju Dan evropske baštine upravo sa namerom da se i široj javnosti približi i učini dostupnim kulturno nasleđe Evropskih naroda” istakla je pomoćnica ministra kulture i informisanja RS za sektor kulturno nasleće, Danijela Vanušić.\nU okviru obeležavanja Evropske godine kulturnog nasleđa 2018., kroz centralnu manifestaciju predstavljen je deo zajedničkog nasleđa pograničnog područja Dunava, kako kulturnog tako i prirodnog, nasleđa koje delimo i koje nas povezuje sa zemljama u okruženju. ” Naši gosti dolaze iz različitih oblasti kulture, prisutni su stručnjaci iz oblasti muzeologije, zaštite i arhiva. Trudili smo se da na jedan slikovit način kroz foto-dokumentacionu izložbu o industrijskom i prirodnom nasleđu upoznamo naše goste sa različitostima koje postoje u ovom delu Đerdapa”, naglasila je Žaklina Nikolić direktorica ustanove Biblioteka „Centar za kulturu“ Kladovo.\nRadovan Arežina predsednik SO Kladovo kaže da je za malu opštinu Kladovo, koja ima ogroman kulturološki i turistički potencijal jako važno što je prepoznata od strane resernog Ministarstva kao idealna za organizaciju i održavanje jedne ovakve manifestacije.\nCilj ove manifestacije je da se široj javnosti, ali i lokalnoj zajednici, približe i učine dostupnim kulturno i prirodno nasleđe Evropskih zemalja, ali i istakne jedinstvo raznolikosti.\nPrevious : Negotin: Evropska noć istraživača u OŠ „Branko Radičević“ u Negotinu\nNext : Radovan Arežina predsednik SO Kladovo gost emisije “Ogledalo Kladova” večeras u 21h kanal TV ISTOK


Susret u St. Petersburgu: O čemu su razgovarali Dodik i Putin\nDodik je za Sputnjik rekao da je razgovor sa Putinom bio sadržajan, srdačan i odličan, te da je riječ o sastanku u kontinuitetu.\nPredsjednik Republike Srpske Milorad Dodik ocijenio je odličnim današnji susret u St. Petersburgu sa predsjednikom Ruske Federacije Vladimirom Putinom, koji je izrazio zadovoljstvo razvojem projekata u Srpskoj.\nSrpsko-ruski pravoslavni centar u Banjoj Luci\nDodik je za Sputnjik rekao da je razgovor sa Putinom bio sadržajan, srdačan i odličan, te da je riječ o sastanku u kontinuitetu, prenosi Srna.\nDodik je rekao da je Putina informisao i da je počela izgradnja Srpsko-ruskog pravoslavnog centra u Banjoj Luci, koji će imati rusku crkvu i sadržaje gdje se mogu odvijati obrazovni, izložbeni i drugi sadržaji, organizovati razgovori.\nPredsjednik RS-a je dodao da je zahvalio Putinu na principijelnom stavu Ruske Federacije koji se pokazuje na svim multilateralnim nivoima, pa i na globalnom nivou, kao što je u Savjetu bezbjednosti UN, kada je riječ o izveštajima o BiH.\n"Tamo se prezentuju činjenice, a ne održavaju se stereotipi koji u sebi sadrže netačne podatke. U svakom slučaju, razgovarali smo i o impresijama samog foruma ovdje u St. Petersburgu, i naravno, bilo je prilike da mu zahvalim na pozivu da učestvujem. Ovo je deseti put u kontinuitetu da sam na jednom ovako značajnom skupu", rekao je Dodik.\nPredsjednik Rusije i predsjednik Republike Srpske danas su u St. Petersburgu na marginama Međunarodnog ekonomskog foruma u St. Petersburgu razgovarali o razvoju saradnje Rusije i Srpske, te konstatovali da je to u obostranom interesu.\nDodik se sastao danas u St. Petersburgu sa generalnim sekretarom UN Antoniom Guteresom i sa potpredsjednikom ruske Vlade Dmitrijem Rogozinom.\nDodik je u St. Petersburgu razgovarao i sa Sergejem Glazjovim, savjetnikom predsjednika Ruske Federacije za ekonomske poslove.\nObjavio: Pet, 02/06/2017 - 19:42\nNovi skandal na pomolu: Reprezentativci Rusije dopingovani igrali na Mundijalu u Brazilu?


Kompanija ITpro Consulting iz Banjaluke se pridružila Bit Alijansi – Bit Alliance\nKompanija ITpro Consulting iz Banjaluke se pridružila Bit Alijansi\nČlanicama Bit Alijanse se pridružila i kompanija ITpro Consulting iz Banjaluke. Ugovor o pridruživanju potpisali su Tatjana Vučić, izvršna direktorica Bit Alijanse i Milijan Ćelić, direktor kompanije ITpro Consulting.\n“U organizaciji i poslovanju visoko cijenimo iskrenu saradnju i “Bit Alijansu” upravo vidimo kao primjer dobre saradnje IT kompanija. Zahvalni smo na prilici da budemo dio alijanse i da doprinesemo potencijalu kojim saradnja unutar alijanse može da utiče na poslovanje svih članica i na samo tržište. Naše poslovne aktivnosti su orijentisane na rad sa drugim kompanijama na unapređenju njihovih organizacija kroz zajednički rast kvaliteta ljudi i procesa. Drugi aspekt našeg poslovanja je R&D proces za klijente i transfer znanja i iskustava akumuliran u našem timu. Ove godine smo ponosni i na mladi tim studenata koji stasava kroz našu studentsku praksu. Svi zajedno smo tim koji je spreman za razmjenu znanja i iskustava i sigurni smo da će u budućnosti saradnja između kompanija napraviti razliku u kvalitetu na tržištu i ka tom cilju se usmjeravamo.” – istakao je Milijan Ćelić, direktor kompanije ITpro Consulting.\nZajednicu Bit Alijanse čine najuspješnije IT kompanije iz Bosne i Hercegovine. Zajednički cilj im je kreiranje kvalitetnog poslovnog ambijenta, uključujući sve najvažnije učesnike poput predstavnika obrazovanja, zakonodavstva i privrede.\n„Za jačanje kompletne IT zajednice koja je okupljena u Bit Alijansi od izuzetnog značaja je i pridruživanje mladih kompanija kakva je ITpro Consulting iz Banjaluke. Ova skoro osnovana kompanija koja će zasigurno u narednim godinama značajno rasti pridružila se članicama Bit Alijanse u sklopu povlačenja strateških poteza neophodnih za njen dalji napredak, a samim tim i doprinos cjelokupnom napretku IT industrije BiH. Dakle, potvrđujemo svakom novom članicom da našu zajednicu čine kvalitetne kompanije koje žele vidjeti rast i razvoj cijelog IT ekosistema i tome su izuzetno posvećeni.“ – poručila je Tatjana Vučić, izvršna direktorica Bit Alijanse.


13.07.2021 u 09:58\nU Britaniji zaplenjene kriptovalute u vrednosti 250 miliona dolara\nBritanska policija zaplenila je kriptovalute vredne 180 miliona funti (250 miliona dolara) u okviru istrage pranja novca, što je najveća zaplena te vrste u Ujedinjenom Kraljevstvu do danas. „Današnja zaplena je još jedan značajan događaj u ovoj istrazi koja će biti nastavljena narednih meseci s ciljem da se otkrije koji centar stoji iza sumnjivih aktivnosti pranja novca”, izjavio je policijski detektiv Džo Rajan, prenosi Rojters. Ova nova velika zaplena dolazi nakon što je 24. juna izvršeno konfiskovanje kriptovaluta u iznosu od 114 miliona funti, prenosi Tanjug. U akciji je uhapšena jedna 39-godišnjakinja pod sumnjom da je počinila krivično delo pranja novca.\n05.07.2021 u 19:30\nVakcine prekidaju vezu između infekcija i smrti\nLONDON – Vakcine prekidaju vezu između kovid-19 infekcija i smrtnih slučajeva, izjavio je danas britanski premijer Boris Džonson, upozoravajući da bi ljudi trebalo da se pomire sa činjenicom da će ipak biti još smrtnih slučajeva od korona virusa, prenosi Tanjug. „Želeli smo malo više vremena da vidimo dokaze da su naše vakcine pomogle da se prekine veza između bolesti i smrti”, rekao je Džonson na konferenciji za novinare, preneo je Rojters. „Sve je jasnije da su ove vakcine zaista uspešne, jer je većina onih koji su primljeni u bolnicu nevakcinisana”, istakao je Džonson.\n26.06.2021 u 16:26\nBritanski razarač „Difender” pristao u gruzijsku luku\nBritanski razarač „Difender”, koji je isprovocirao Rusiju pošto je prolazio kroz vode u blizini Krima, pristao je danas u gruzijsku luku u gradu Batumiju. Rusija je pre nekoliko dana saopštila da je ispalila hice upozorenja ka razaraču, a kasnije je pretila da će bombardovati britanske ratne brodove u Crnom moru, ukoliko se ponove provokativne akcije oko Krima. Komandant „Difendera” Vins Oven izjavio je da je britanska mornarica bila „posvećena pružanju mira i stabilnosti u regionu, kao i da pokaže neslaganje sa onima koji žele da destabilizuju globalnu sigurnost”, javlja Rojters. Brod je posetio turski Istanbul i ukrajinsku Odesu kao deo turneje koja će se nastaviti kroz Suecki kanal ka istočnoj Aziji, prenosi Tanjug. Oven je dodao da Velika Britanija i njeni saveznici, kao\n23.06.2021 u 16:17\nRuska flota ispalila hice upozorenja ka britanskom razaraču\nCrnomorska flota Rusije je zajedno sa Pograničnom službom FSB ispalila tri hica upozorenja kako bi sprečila britanski razarač da naruši rusku državnu granicu, prenosi Sputnjik. Prethodno je britanski razarač dobio upozorenje da će biti upotrebljeno naoružanje ukoliko povredi granice Ruske Federacije, međutim, vojni brod na to upozorenje nije reagovao, navodi Ministarstvo odbrane Rusije. „Razarač URO 'Defender' britanske mornarice je 23. juna u 11:52, krećući se severozapadnim delom Crnog mora, prešao državnu granicu Ruske Federacije i ušao tri kilometara u teritorijalno more u oblasti rta Fiolent”, piše u saopštenju. Nakon toga, kako navodi Ministarstvo, pogranični brod ruske flote je ispalio dva hica upozorenja u 12.06 i 12.08, nakon čega je, u 12.19, avion


Za unapređenju sistema gazdovanja šumama u Srbiji 3,75 miliona dolara – AGRO VESTI by agronews.rs\nZa unapređenju sistema gazdovanja šumama u Srbiji 3,75 miliona dolara\nHome agro danas Za unapređenju sistema gazdovanja šumama u Srbiji 3,75 miliona dolara\nFeb 22, 2017 | agro danas, Aktuelno, Biodiverzitet, Evropska unija, fokus, Poljoprivreda, Srbija, Vesti, Zaštita životne sredine, Životna sredina\t|\nPrva faza projekta Vlade Srbije vrednog 3,75 miliona dolara, koji je usmeren ka dugoročnom poboljšanju stanja šuma i održivosti šumskih ekosistema u Srbiji, počela je danas. Projekat finansira Globalni fond za zaštitu životne sredine (GEF), a sprovodi Organizacija za hranu i poljoprivredu Ujedinjenih nacija (FAO) i trajaće četiri godine.\nKako se navodi u saopštenju FAO, ministar za poljoprivredu i zaštitu životne sredine Srbije, Branislav Nedimović, otvorio je konferenciju na kojoj su eksperti iz oblasti biodiverziteta, šumskog inventara i planiranja gazdovanja šumama, koji su učestvovali u razvijanju ideje projekta, predstavili osnovni koncept i očekivane rezultate.\nPomoćnik generalnog direktora i regionalni predstavnik FAO za Evropu i centralnu Aziju, Vladimir Rahmanjin, istakao je da je osnovna zamisao projekta prilično ambiciozna i da će se projekat baviti ne samo tehničkim pitanjima, već i uticajem na promene starih praksi u planiranju i proizvodnji. On je rekao da projekat treba da se suoči sa trenutnim i budućim izazovima koje su se pojavili pod uticajem klimatskih promena i koji utiču na očuvanje biodiverziteta.\n– Počinje veoma važan projekat Vlade Srbije koji će se, pored proučavanja i analiziranja stanja šuma u Srbiji, baviti i donošenjem konkretnih mera za njihovo unapređenje na dugoročnoj osnovi – rekao je Rahmanjin i dodao da očekuje da će ovaj projekat biti od velike koristi za građane Srbije.\nVršilac dužnosti direktora Uprave za šume Saša Stamatović naglasio je da je cilj projekta da pomogne unapređenju sistema gazdovanja šumama u Srbiji.\nZvanične srpske institucije su zajedno sa FAO učestvovale u fazi pripreme projekta, a planirano je da šumski fond Republike Srbije do 2020. godine bude transformisan u sistem alata za procenu i nadgledanje stanja šuma, čime će se omogućiti rešavanje pitanja i zadovoljavanje sve većih potreba u šumarstvu.\nU okviru projekta planirana su predavanja i obuke za zaposlene u institucijama koje gazduju šumama, ostale državne institucije, ali i za korisnike šuma.\nTags: branislav nedimovićfaoministarstvo poljoprivredeočuvanje biodiverzitetaodrživost šumskih ekosistemaOrganizacija UN za hranu i poljoprivredusaša stamatovićuprava za šumevladimir rahmanjin


Sa diplomama pet fakulteta ne može se u državnu upravu\n30. Sep 2021 5449\nFoto: Ljubinko Đurić; Visoka medicinska škola zdravstva nije u registru Agencije BiH\nPrema zakonskim odbredbama o visokom obrazovanju BiH, prilikom zapošljavanja u državnim institucijama, ne priznaju se diplome izdate od strane Slobomir P Univerziteta sa Odjeljenima u Bijeljini i Doboju, Visoke medicinske škola zdravstva u Doboju, Visoke škole za ekonomiju i informatiku u Prijedoru, kao ni Visoke škole za informacione tehnologije, ekonomiju i preduzetništvo i Visoke škole "Koledž kozmetologije i estetike" Banja Luka.\nTo su visokoškolske ustanove koje su u registru Agencije za visoko obrazovanje RS, ali još nisu upisane i u registar Agencije za razvoj visokog obrazovanja i osiguranje kvaliteta u BIH. Jer, prema pravnom tumačenju, odnosno mišljenju nadležnog Ministarstva civilnih poslova BiH, za rad u javnim ustanovama priznate su samo diplome koje izdaju visokoškolske ustanove upisane u registar Agencije HEA BiH.\nMinistarstvo civilnih poslova je u odgovoru, potpisanom od strane ministrice Ankice Gudeljević, decidno navelo članove i alineje sa pojašnjenjima pojmova Okvirnog zakona o visokom obrazovanju u BiH, na prethodni upit neformalne grupe studenata “STOP neakreditovanim fakultetima - Inicijativa neformalne grupe mladih Republike Srpske”.\n„Okvirnim zakonom o visokom obrazovanju u BiH u članu 54 stav 1 utvrđeno je da će nadležni državni organi, te drugi organi i organizacije u BiH, u svrhu zaposlenja ili javne funkcije, priznavati samo one akademske stepene i diplome koje izdaju akreditovane visokoškolske ustanove. Navedena odredba Okvirnog zakona time akreditaciju propisuje kao obavezan vid osiguranja kvaliteta“, stoji, između ostalog, u odgovoru iz ovog ministrastva.\nPritom su pobrojani svi nadležni na nivou BiH, entitetima i Brčko distriktu, koji su zaduženi za provođenje procesa akreditacije, te da propisi svih nadležnih obrazovnih vlasti moraju biti usklađeni sa odredbama Okvirnog zakona i Standardima i smjernicama za osiguranje kvaliteta u Evropskom prostoru visokog obrazovanja (ESG 2015).\n„Konačan ishod procesa akreditacije jeste upis visokoškolske ustanove u Državni registar akreditovanih visokoškolskih ustanova U BiH, koji vodi HEA BiH, nakon što ocijeni da je rješenje o akreditaciji usklađeno sa minimalnim standardima u području visokog obrazovanja i kriterijima za akreditaciju visokoškolskih ustanova u BiH“, ovim tumačenje su, ipak se čini, otklonjene sve dosadašnje nedoumice i različita tumačenja zakona kada je u pitanju priznavanje diploma.\nMinistarstvo u svom tumačenju zaključuje i da je vođenje državnog registra akreditovanih visokoškolskih ustanova u BiH dato u nadležnost HEA BIH, koja je dužna da učini javno dostupnim listu akreditovanih visokoškolskih ustanova u BiH.\nTagovi: akreditacija diploma\nČkalja i Bobi: Nekad bilo dobri druže para, pa sam mogo kupit kalendara\nEvo kako će izgledati pijaca u Stanarima (VIDEO)


"Naše rukovodstvo je veoma razočarano u ovom trenutku, zato što, pozivajući na tehnički karakter Vlade Srbije, nije bio zauzet jasan i pravi stav", rekao je Kiričenko.\n"Krim je pripajan Rusiji na nezakonit način i zato je sada uz nas čitava međunarodna zajednica, u svim međunarodnim organizacijama i na svim nivoima i sad brani našu teritorijalnu celovitost i integritet svim načinima", rekao je Kiričenko u intervjuu za televiziju "Nova".\nNa pitanje da li zbog ovakvog stava Srbije Ukrajina može da promeni stav o Kosovu (Ukrajina nije priznala Kosovo) i da li vidi paralelu između Kosova i Krima, on je rekao da Ukrajina neće promeniti svoj stav za razliku od Rusije koja je, kako tvrdi, promenila svoj stav o Kosovu.\n"To je nezgodan primer u ovom slučaju. Ukrajina nema nameru da krši međunarodno pravo na bilo koji način i obrnuto, mi ćemo još čvršće braniti međunarodno pravo", rekao je on.\nStručnjak za energetiku, Filip Verleger, ocenio je da bi cena za toliko pala ako bi SAD prodavale 500.000 barela dnevno iz svojih strateških rezervi. Takvo pojeftinjenje nafte moglo bi da znači gubitak od oko 40 milijardi dolara za Rusiju, kad je reč o profitu od prodaje nafte i gasa, dodao je.\nSjedinjene Države raspolažu strateškim rezervama nafte koje su duplo veće od potrebne količine, pa Džordž Soroš predlaže Obami da SAD taj višak prodaju odmah…..


OVO VAM NISU REKLI, POČNITE ODBROJAVANJE: Amerika uvela zonu zabrane letova nad Sirijom, počinje obaranje ruskih aviona a zatim ... | WebTribune\nHome IZBOR OVO VAM NISU REKLI, POČNITE ODBROJAVANJE: Amerika uvela zonu zabrane letova nad Sirijom, počinje obaranje ruskih aviona a zatim …\n15. novembra je Kongres usvojio rezoluciju da nametne zonu zabrane letova nad Sirijom, za šta stručnjaci upozoravaju da će rezultirati ratom između SAD-a i Rusije.\nOva rezolucija znači da Amerika sada može da obori ruske ratne avione koji deluju u regionu.\nUbrzo posle predsedničkih izbora, ključni ratni huškači u Kongresu su počeli da formulišu planove da povećaju sukob. Dok su svi bili ometeni izborom Trampa, šest predstavnika je iskoristilo priliku na sednici i suspendovali “nova pravila“ da bi doneli ovu rezoluciju.\nOva rezolucija obuhvata i Sekciju 303, pod nazivom: Procena potencijalne efikasnosti i uslova za uspostavljanje sigurne zone ili zone zabrane letova u Siriji.\nKako prenosi Consortium News:\n“Krajem dana, 15. novembra, nedelju dana nakon američkih izbora, sazvan je Kongres na posebnoj sednici na kojoj su suspendovana normalna pravila kako bi Kuća mogla da sprovede Rezoluciju 5732, pozivajući na intenziviranje već oštrih sankcija Siriji, nametanje “zone zabrane letova“ unutar Sirije (kako bi sprečili sirijsku vladu od letenja) i pojačavanje napora da se podnese krivična prijava protiv sirijskih zvaničnika…“\n“Najupečatljivije, rezolucija poziva na procenu i izradu planova SAD-a da nametnu “zonu zabrane letova“ unutar Sirije, suverene države, ratni akt koji bi prekršio međunarodno pravo kao akt agresije. Ona takođe može postaviti vojsku SAD-a u poziciju da obore ruske avione.“\nSuspenzija pravila procedure je trebala biti iskorišćena za “ne kontroverzne“ zakone kao što je imenovanje pošte, ali ova mala grupa zakonodavaca ju je iskoristila da donesu drastično važan zakon. Očigledna zloupotreba vlasti pokazuje očaj u redovima neokonzervativaca.\nDonald Tramp je govorio protiv promene režima, ali s obzirom na njegovo neprimereno ponašanje, o stvarnom položaju njegove dolazeće administracije možemo samo da nagađamo. Trampov izbor generala potpukovnika Majkla Flina za savetnika za nacionalnu bezbednost nije dobar predznak.\nRanije ovog meseca je Flin snažno podržao turskog predsednika Erdogana, sugerišući da je on pod opsadom “radikalnog Islama“ i da mu je očajnički potrebna pomoć. Činilo se da je Flin odbacio Erdoganov obračun sa političkim disidentima i sumnjive okolnosti pokušaja državnog udara koji je omogućio Erdoganu da učvrsti svoju moć.\nNe može biti slučajnost to da samo pre nekoliko dana Turska – saveznik NATO-a – pozvala SAD da nastave sa zonom zabrane letova u Siriji. Uzgred, izgleda da niko nije obratio pažnju na zaključke u istražnom izveštaju da “turska vlada pod predsednikom Erdoganom tajno pruža direktnu vojnu, finansijsku i logističku podršku ISIS-u, čak iako tvrde da se bore protiv terorističke mreže.“\nIako su i ruska i američka bombardovanja doveli do civilnih žrtava, ono što potpuno nedostaje u Zapadnoj priči o Siriji je kako je američka intervencija u interesu promene režima bila katalizator za današnje paklene uslove u toj zemlji, i rezultirala poplavom sirijskih izbeglica.\nKao što je i pre rečeno, Pentagon je održavao Salafist sektu u istočnoj Siriji – kako bi pomogli Americi i njenim saveznicima da postignu promenu režima – a ti ekstremisti su postali nasilna teroristička grupa pod nazivom ISIS.\nKako bi zadržali američku javnost u neznanju po pitanju stvarnog stanja u Siriji, kao i radi očuvanja spektra terorizma kako bi opravdali veliku vojnu potrošnju, propaganda političara mora biti toliko kompletna da i sami poveruju u nju.\nOvo je pokazano tokom 40-minutne “debatne“ sednice između šest zakonodavaca koji su progurali predlog zakona.\nOni su tvrdili da Obamina administracija “sedi i ne radi ništa“ dok se nasilje pogoršava, a da Asad “ubija milione svojih građana.“ Sve ovo je, naravno, laž.\n“Do kraja 2011. godine, SAD su aktivno koordinirale, obučavale i snabdevale oružane opozicione grupe. Kada je libijska vlada Moamera Gadafija svrgnuta u jesen 2011. godine, CIA je nadgledala preusmeravanje libijskog oružja sirijskoj oružanoj opoziciji, što je dokumentovano u izveštaju Odbrambene obaveštajne agencije u oktobru 2012. godine.\nOvi transferi oružjem su bili tajni. Za javnost, bilo je priznato da SAD snabdevaju oružanu opoziciju komunikacijskom opremom, dok ih “saveznici“ SAD-a – Saudijska Arabija i Katar – snabdevaju oružjem. To je jedan od razloga zašto je Saudijska kupovina oružja skočila u tom vremenskom periodu; oni su kupovali oružje da zamene ono koje je transportovano do oružane opozicije u Siriji. To je bilo vrlo profitabilno za američke proizvođače oružja.\nOgromni transferi oružja oružanoj opoziciji u Siriji su se nastavili do danas, sa vladom SAD-a još direktnije uključenom. Prošlog proleća, Janes Defense su izvestili o detaljima američke isporuke municije, raketnih bacača i drugog naoružanja za oružanu opoziciju.\nDakle, političke tvrdnje da je Amerika bila neaktivna su neosnovane. U stvarnosti, Amerika je učinila sve sem direktnog napada na Siriju. I vojska SAD-a je počela da prelazi tu granicu. 17. septembra, američka vazduhoplovna koalicija je sprovela niz vazdušnih napada na sirijsku vojsku u Palmiru, ubivši 80 sirijskih vojnika i omogućavajući ISIS-u da pokrenu napad. Tvrdnje da je to bila “greška“ su veoma sumnjive.“\nSirijski Opservatorijum za ljudska prava procenjuje broj poginulih kao: “ubijene pro sirijske snage – 180.000; ubijene snage koje su protiv vlade – 105.000; ubijeni civili – 89.000.“\nOvo ni na koji način ne umanjuje značaj ovih užasnih smrti u rukama zaraćenih snaga. Ali je veoma važno da se ukaže na preterane zahteve američkih političara i njihov pritisak da se donese još više smrti i razaranja u Siriju.\nKomitet za domaće zakonodavstvo je analizirao Rezoluciju 5732 i otkrio da bi ona otežala mirovni sporazum, a ne olakšala.\nSvaki mirovni sporazum koji Bašara al Asada ostavlja na vlasti bi bio neuspeh za američku hegemonijsku spoljnu politiku koja je već godinama vrši pritisak za promenu režima. On bi, takođe, bio pobeda za Rusiju koja pomaže Asadu u borbi protiv ISIS-a i “umerenih pobunjenika“ koje finansira SAD i koji pokušavaju da zbace Asada.\nNe iznenađuje što izraelski lobi sprovodi kampanju za prolaz Rezolucije 5732, jer je Izrael zvanično u ratu sa Sirijom i nastavlja da nezakonito zauzima sirijsku oblast Golan Heights. Uklanjanje Asada bi olakšalo stvari Izraelu da trajno oduzme ovu oblast bogatu gorivom, što bi zadalo udarac njihovim neprijateljima u Libanu i Iranu.


Evropsko fudbalsko prvenstvo odloženo za jun 2021. godine - RTV Sreće Sombor\nEvropsko fudbalsko prvenstvo odloženo za jun 2021. godine\nŠto se tiče međunarodnih sportskih takmičenja veliku pažnju javnosti privukla je odluka Evropske Fudbalske unije (UEFA). Shodno onome što se dešava u svetu zbog proglašene pandemije koronavirusa UEFA je još 13.marta odložila na neodređeno vreme mečeve osmine finala Lige šampiona koji su bili na programu 17. i 18. marta, odnosno mečeve Lige Evrope planirane za 19. mart. UEFA je odložila i žreb za narednu rundu evropskih takmičenja koji je trebalo da se održi 20. marta.\nA na poslednjem sastanku borda UEFA posle video-konferencija koje su se održale sa predsednicima i generalnim sekretarima 55 nacionalna saveza, kao sa i predstavnicima Asocijacije evropskih klubova, evropskih liga i FIFPro Evropa, predsednik UEFA, Aleksander Čeferin objavio je odluku da se odlaže glavno takmičenje nacionalnih ekipa, „EURO 2020“, koje je trebalo da se odigra u junu i julu ove godine.\nPodsetimo “EURO 2020” je trebalo da se održi u 12 gradova Evrope, od 12. juna do 12 jula 2020. Predložen je novi termin od 11. juna do11. jula 2021.\nSva takmičenja i utakmice UEFA , uključujući i prijateljske utakmice, za klubove i nacionalne reprezentacije su obustavljena do daljeg. Baraži za “EURO 2020 i međunarodne prijateljske utakmice, zakazane za kraj marta, igraće se u terminu predviđenom za međunarodne susrete početkom juna, ili u zavisnosti od situacije.\nNa teritoriji Republike Srbije nije dozvoljeno obavljanje sportskih aktivnosti


Vučić: Brose u petak počinje gradnju fabrike u Pančevu,plate oko 1900 evra - Radio televizija Pančevo\nOrvoren BUDI pod nazivom „Male ludosti – velike…\nVučić: Brose u petak počinje gradnju fabrike u Pančevu,plate oko 1900 evra\n6. marta 2020. 6. marta 2020. 01076\nPredsednik Srbije Aleksandar Vučić najavio je da će danas biti položen kamen temeljac za izgradnju fabrike i razvojnog centra nemačke kompanije Brose u Pančevu i istakao da će njeni radnici imati prosečnu platu od 1.900 evra.\n“To je fabrika kakvu smo sanjali u Srbiji, pošto će prosečna plata biti 1.900 evra”, rekao je Vučić novinarima u Novom Sadu, gde je danas položen kamen temeljac za izgradnju nove fabrike kompanije “Bari Kalebaut” (Barry Callebaut).\nUgovor za investiciju nemačke kompanije Brose, vrednu više od 180 miliona evra kojom je planirano otvaranje 1.100 radnih mesta u Pančevu, potpisan je krajem novembra 2019. godine.\nVučić je rekao da će ta, još jedna od novih fabrika u Vojvodini, koja je, a naročito Banat, tokom prethodne vlasti popirlično propala, mnogo značiti.\nBanat sada podižemo, naglasio je Vučić i dodao da su lopovluk i pljačka bivšeg režima taj vojvođanski region doveli u stanje kao u najsiromašnijim opštinama na jugu Srbije.\nPredsednik dodaje da je, sa druge strane, Srem daleko iznad, ne računajući Novi Sad, kao i da je stopa nezaposlenosti u Rumu, Inđiji, Pećinci, Pazovi i drugim ispod pet odsto.\nTo nam je potrebno i za Banat i Bačku i na tome će se raditi, poručio je Vučić\nKompanija Brose proizvodi elektroniku i senzorsku tehnologiju za vrata automobila i sedišta, električne motore i elektroniku.\nNajavljeno je da će se u fabrici u Pančevu proizvoditi moduli ventilatora za hlađenje motora za sisteme upravljača i pumpe za ulje, kao i elektronika, dok će se u razvojnom centru proizvodi testirati.\nPolaganju kamena temeljca, prisustvovaće i predsednik Srbije Aleksandar Vučić.\nRepublička direkcija za imovinu i Grad Pančevo potpisali su u novembru prošle godine, ugovor sa kompanijom Brose o ustupanju 23 hektara zemljišta u severnoj industrijskoj zoni Pančeva.\nKako je tada navedeno, ta porodična kompanija u novu fabriku investiraće 180 miliona evra, trebalo bi da zaposli oko 1.100 radnika, dok bi proizvodnja trebalo da počne u januaru naredne godine.\nKompanija Brose ima fabrike u 24 države u kojima zapošljava 26.000 ljudi i ostvaruje promet od 6,2 milijarde evra godišnje.\n“Prozna dela srpskih naučnika” na Sajmu knjiga\nOrvoren BUDI pod nazivom „Male ludosti – velike mudrosti”


Uskoro 4. FMCG Summit - Profitiraj.hr\nHome / Marketing i prodaja / Uskoro 4. FMCG Summit\nUskoro 4. FMCG Summit\nPosted on 17/10/2018 by Profitiraj.hr press in Marketing i prodaja, Novosti\nČetvrti po redu, FMCG Summit, s temom „Trgovci na tronu – izvozimo hrvatsko!“ održat će se u organizaciji InStore magazina, 25. listopada u Plaza Event Centru.\nGovornici na vodećem maloprodajnom FMCG događaju u regiji, bit će predvodnici ovog sektora s dobrim poslovnim rezultatima. Upravo oni, predstavit će analizu domaće FMCG industrije, kao i trgovačkih trendova u srednjoj i istočnoj Europi.\nKako najavljuju u Hrvatskoj gospodarskoj komori, događaji poput FMCG Summita odlična su platforma za povezivanje proizvođača, trgovaca i svih ostalih dionika kojima je u interesu da hrvatski proizvodi što lakše nađu put do internacionalnih tržišta.\nSudionici će tako imati priliku upoznati pojedince koji su izgradili zavidnu karijeru u globalnim kompanijama te velike trgovce koji pružaju priliku domaćim proizvođačima PL-a. Poseban segment bit će posvećen izvoznom potencijalu na zapadna te na rusko tržište.